U junu 2019. počeće izmeštanje Savskog mosta - PODOVI\nKamen mermer granit U junu 2019. počeće izmeštanje Savskog mosta\nU junu 2019. počeće izmeštanje Savskog mosta\nUklanjanje tramvajskog mosta počinje u junu sledeće godine, rekao je zamenik gradonačelnika Goran Vesić. „Mora da se završi postavljanje šina na Mostu na Adi, kako bi ostala tramvajska veza između novog i starog dela grada. Kada se 31. maja završi postavljanje šina na Mostu na Adi 1. juna će početi uklanjanje starog Savskog mosta i izgradnja novog.\nKako je rekao, stari Savski most će onda biti postavljen na mestu između Novog Beograda i Ade Ciganlije. „Tako ćemo obezbediti vezu ta dva dela pešačko-biciklističkom stazom“, zaključio je Goran Vesić.\nGovoreći o radovima u Karađorđevoj, Vesić je rekao da će rekonstrukcija početi u septembru ali da je pre toga moralo da bude urađeno mnogo toga. „Morali smo da ukinemo kamionski saobraćaj kroz grad, železniči saobraćaj je već prestao tuda da funkcioniše i do kraja godine će biti uklonjene šine i to već rasterećuje ulicu. Kada to budemo završili, kada se i šine uklone, moći ćemo da pristupimo rekonstrukciji Karađorđeve. Ona će biti rađena u dve faze. Prva faza koja počinje u septembru je od Brankovog mosta do Beogradske tvrđave i to plaća Grad Beograd. Istovremeno ćemo raditi Karađorđevu i Savski kej od Brankovog mosta do Beogradske tvrđave. Drugi deo rekonstrukcije od Brankovog mosta ali sa druge strane, biće urađen o trošku investitora Beograda na vodi, kao i fasade u tom delu ulice. Biće rekonstruisan i hotel Bristol, istovremeno u novembru, najkasnije u decembru će početi rekonstrukcija Savskog trga. Nakon rekonstrukcije saobraćaj će ići po obodima i trebalo bi da taj posao bude završen do sredine sledeće godine. To će biti novi centralni gradski trg na kome će biti postavljen spomenik Stefanu Nemanji“, precizirao je Vesić.\nKako je naveo, zgrada železničke stanice će postati muzej, a na mestu gde su sada peroni radiće se umetnička galerija. „Do kraja godine paraleno sa Savskom počeće izgradnja centalnog parka. Istovremeno sa rekonstrukcijom Savskog trga preduzeće Beograd na vodi će rekonstruisati Savsku ulicu. Bulevar Vudro Vilsona biće pušten i vozači će imati paralelnu vezu tokom rekonstrukcije Savske. Sa rekonstrukcijom Kneza Miloša krećemo na jesen sledeće godine kako bismo prvo završili Savsku, Savski trg, da pustimo Bulevar Vudro Vilsona kako bi saobraćaj mogao da se izmesti. Na proleće sledeće godine će početi rekonstrukcija ulica Cara Dušana, Džordža Vašingtona, 27. marta“, naveo je zamenik gradonačelnika.\nPrethodni tekst„KREATIVNA KONEKCIJA“ – NOVA GLAVNA TEMA SAJMA DOMOTEX 2019\nSledeći tekstTapete u kupatilu? Zašto da ne!\nEKO-SISTEM d.o.o. – kompanija koja čuva prirodu\nReč urednika: Interakcija & Tim\nBALKANIA CERAMICS proslavlja rođendan NIŽIM CENAMA PLOČICA!\nLG predstavlja novu liniju soundbar zvučnika\nTehnologija izrade – Behaton proizvodni program Vibbet d.o.o.


Dobra saradnja Beograda i Banjaluke – Nadlanu.com\nDobra saradnja Beograda i Banjaluke\nBEOGRAD, 28. septembra 2010. (Beta) – Između Srbije i Republike Srpske nema otvorenih pitanja, a Beograd i Banjaluka dele identične stavove po svim važnim temama, ocenili su u utorak srpski predsednik Boris Tadić i predsednik Republike Srpske Rajko Kuzmanović.\nKuzmanović, kome za pet dana ističe predsednički mandat, poručio je na konferenciji za novinare posle sastanka s Tadićem u Beogradu da je Srbija, kao garant Dejtonskog mira, od potpisivanja tog sporazuma uvek bila uz RS kad je to bilo potrebno.\nKuzmanović je dodao da je stav RS po pitanju Kosova da će podržati sve ono što bude rezultat dogovora između Beograda i Prištine.\nSrpski predsednik Tadić ocenio je da je u prethodnih nekoliko godina saradnja između Srbije i RS značajno unapređena, posebno u privredi.\nOn je dodao da Srbija želi da sačuva identitet srpskog naroda u svim zemljama u regionu uz istovremeno poštovanje integriteta svih zemalja.


Obilježen Evropski dan borbe protiv trgovine ljudima- 18.10. – Crveni križ FBiH\nObilježen Evropski dan borbe protiv trgovine ljudima- 18.10.\nAutor Crveni križ FBiH dana 20/10/2014\nDana 18.10.2014. godine struktura Crvenog križa Federacije BiH obilježilla je Evropski dan borbe protiv trgovine ljudima. Mladi Crvenog križa koji su obučeni edukatori iz oblasti borbe protiv trgovine ljudima su u školama na području mnogih općina održali predavanja na ovu temu. Sa ciljem upoznavanja sa ovim problemom, te reagiranja na adekvatan način. Postavljeni su i info pultovi na kojima su građani mogli dobiti promotivni materijal, željene informacije, te odgovore na sva postavljena pitanja. Učesnici Kampa mladih Crvenog križa FBiH koji je održan u Cazinu su također kroz interaktivne radionice dali svoj doprinos u obilježavanju pomenutog datuma.\nSve veći broj ljudi, uglavnom žena i djece, u svijetu postaje predmetom trgovine ljudima. Samo na području Evrope oko 200.000 ljudi godišnje postaju žrtve trgovine ljudima. Broj žrtava u Bosni i Hercegovini opada, ali je trgovina ljudima i dalje itekako prisutna.


Havijer Solana: Evropska unija želi da pomogne narodu i Vladi Srbije\nDanas su ministri EU ponovili stav Evropske komisije - SCG će se vrlo brzo naći u poziciji da zaključi pregovore sa Briselom kada se i ako Ratko Mladić nadje u Hagu.\nNišta neočekivano se nije danas dogodilo u Briselu - u funkciji podrške ranijoj odluci Komisije da otkaže narednu rundu pregovora sa Beogradom, Savet ministara EU je sa žaljenjem zaključio da je odluka bila neminovna jer se Ratko Mladić jos uvek nije našao u haškom pritvoru. Medjutim, čim se i ako uspostavi puna saradnja Beograda sa Hagom, prekinuti pregovori će biti nastavljeni "punom parom", tako da će, još uvek , biti moguće da se dostignu željeni rokovi.\nZato i poziv, još jedan u nizu, vlastima u Srbiji da neodložno sve begunce, posebno Ratka Mladića, izvedu pred "lice pravde". Nešto oštriji stav prema Srbiji su na današnjem skupu zagovarali ministri spoljnih poslova Madjarske, Francuske i Velike Britanije, dok je mišljenje većine ministara bilo da se zvaničnom Beogradu treba ostaviti još vremena i prostora s obzirom na nezavidnu situaciju u kojoj se našla srpska vlada.\nSličnog mišljenja je i visoki predstavnik EU, Havijer Solana, koji poručuje:\n"Pozicija EU i pozicija Havijera Solane je da, koliko god možemo, moramo da pomognemo srpsku vladu i narod. Sada su u teškim trenucima i veoma nam je stalo da ih prevazidju i da ponovo uspostave bliske odnose sa Unijom, kakve istinski i mi želimo da imamo s njima".\nMinistri inostranih poslova Evropske unije su takodje naglasili "važnost poštenog i urednog održavanja referendumskog procesa u Crnoj Gori".\nOni su "pozvali obe strane da ispoštuju odredbe i zakon o referendumu, da se uzdrže od jednostranih poteza tokom potonjih etapa tog procesa i da prihvate ishod legitimno održanog referenduma".\nU zaključcima zasedanja je zatraženo da se obezbedi da birači u Crnoj Gori mogu da se slobodno i obavešteno opredele izmedju raznih alternativa i da slobodo izraze svoju volju, "bez ikakvog uplitanja kojem ne sme biti mesta".


Fed snizio prognozu američkog privrednog rasta\n19.06.2014. / 11:43\nVAŠINGTON, Američka Uprava federalnih rezervi (Fed) snizila je prognozu ovogodišnjeg rasta najveće svjetske privrede nakon oštre zime.\nIstovremeno, Fed je zadržao nepromijenjene kamatne stope, pokazujući da vjeruje u skroman ekonomski oporavak.\nPredsjednica Fed-a, Dženet Jelen, izjavila je da je privreda napredovala nakon pada iz prvog kvartala i odbacila tvrdnje da je ubrzanje inflacije znak da je potrebno pooštriti monetarnu politiku, prenosi agencija Frans pres.\nKao što se očekivalo, Federalni komitet za otvoreno tržište (FOMC) smanjio je obim programa stimulacija za dodatnih 10 milijardi dolara, na 35 milijardi mjesečno, u odnosu na 85 milijardi iz decembra.\nKljučnu kamatnu stopu centralna banka je zadržala na nivou od nula do 0,25 odsto, koliko ona iznosi od kraja 2008, navodeći da su niske stope i dalje potrebne ekonomiji, kao i da će tokom sljedeće godine one početi da rastu.\n“FOMC vjeruje da će ekonomska aktivnost nastaviti da se oporavlja skromnim tempom, ali nezaposlenost je, iako je tokom prošle godine smanjena na 6,3 odsto, još visoka, a problemi na tržištu rada i dalje postoje”, rekla je Jelen.\nFOMC u 2014. očekuje privredni rast od 2,1 do 2,3 odsto, dosta ispod martovske prognoze od 2,8 do tri odsto. Komitet, međutim, u 2015. očekuje ubrzanje rasta na tri do 3,2 odsto uz inflaciju oko dva odsto.\nPredsjednica američke centralne banke dodala je da Fed motri na situaciju na finansijskim tržištima, gdje je neobično nizak nivo turbulencija u kombinaciji sa velikom ponudom jeftinog novca izazvao zabrinutost među analitičarima da će doći do rasta balona na tržištu nekretnina, kao i do brojnih sistemskih rizika. Tanjug\nTagovi: dzenet jelenfedizborizdvajamorastvazno


Poverenik za informacije od javnog značaja i zaštitu podataka o ličnosti - Reforma\n03. 11. 2021. - 3. novembar 2021.\nNarodna skupština usvojila je novi Zakon o Zaštitniku građana i dugo očekivane izmene Zakona o slobodnom pristupu informacijama od javnog značaja. Novim zakonskim rešenjima produžen je mandat Zaštitnika građana na osam godina i detaljnije je uređen postupak njegovog izbora, iako stručnjaci ocenjuju da suštinski problemi jemčenja nezavisnosti ove institucije time neće biti rešeni. Kandidat za Zaštitnika građana više ne mora da bude pravnik, a do […]\n10. 03. 2010. - Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2009.godinu\nU prilogu možete pronaći izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2009.godinu (Poverenik za informacije od javnog značaja i zaštitu podataka o ličnosti, mart 2010.godina).\n10. 03. 2009. - Izveštaj o sprovođenju Zakona o slobodnom pristupu informacijama od javnog značaja za 2008.godinu\nU prilogu možete pogledati izveštaj o sprovođenju Zakona o slobodnom pristupu informacijama od javnog značaja za 2008.godinu (Poverenik za informacije od javnog značaja i zaštitu podataka o ličnosti, 2009.godina).\n14. 03. 2006. - Izveštaj o sprovođenju Zakona o slobodnom pristupu informacijama od javnog značaja\nU prilogu možete preuzeti Izveštaj o sprovođenju Zakona o slobodnom pristupu informacijama od javnog značaja iz marta 2006. godine.


Najluksuzniji aerodrom na svetu! | Edukacija\nOvo je mesto na kojem se bogovi i kraljevi pretvaraju u kamen 06/08\nNajzanimljivije činjenice o Danu zaljubljenih koje sigurno niste znali 14/02\nMeđunarodna vazdušna luka Hamad jedini je međunarodni aerodrom u državi Katar.\nSmešten je južno od glavnog grada Dohe, zamenio je bivšu međunarodnu vazdušnu luku Doha kao glavnu vazdušnu luku Katara. Nacionalni prevoznik Qatar Airways i svi ostali prevoznici službeno su se preselili u novu vazdušnu luku 27. maja 2014. godine.\nAerodrom je nazvan po prethodnom katarskom emiru Hamadu bin Khalifi Al Thaniju.\nStandardni saveti kažu da je najbolje doći do aerodroma dva sata pre vremena polaska vašeg leta. Svako ko leti preko katarskog Hamad Internacional možda će to hteti udvostručiti ili čak utrostručiti.\nNe zato što postoje dodatne poteškoće kroz sigurnost u ovom blistavom, modernom objektu. Zapravo ako se prijavite za njegovu šemu e- pasoša, proćićete za svega nekoliko minuta.\nTo je zato što ćete to dodatno vreme putovanja želeti da provedete uživajući u verovatno najluksuznijoj vazdušnoj luci na planeti.\nAerodrom otvoren 2014. godine sa ambicijom da pretvori katarski zalivski grad Dohu u globalno vazduhoplovno središte koje opslužuje Qatar Airways, HIA sada godišnje više od 30 miliona putnika.\nCelo iskustvo kroz HIA aerodrom je veoma mirno i tiho, spokojno poput posete hramu. Ako dolazite van špica zaista pomislite da prvi kročite na ovo mesto, površine su uglađene i sjajne, zvukovi minimalni, jedino pozivi na molitvu – namaz preko razglasa, pet puta dnevno razbijaju tišinu.\nVeza sa aerodromom je preko puteva za sad a od 2022. godine, kada je zakazano katarsko Svetsko prvenstvo u fudbalu, je obećana i železnička veza sa gradom.\nOva veličanstvena građevina je izgrađena na kopnu izvučenom iz mora. Vrtoglavo visokih plafona, krovnih prozora, palmi unutar, ukrašenih stubova sa džamijom pored u obliku plave kapljice vode, stapa se sa delom obale.\nNa aerodromu se nalazi i mnoštvo umetničkih dela koje ćete verovatno videti samo ovde, pa je i poput muzeja. Jedno od tih dela je „Lamp Bear“ švajcarskog umetnika Ursa Fishera- to je divovski, nadrealan žuti medvedić koji sedi pod crnom lampom, koji se nalazi u glavnoj dvorani i užasno privlači pažnju. Trenutno se u ovoj vazdušnoj luci nalazi 20 umetničkih instalacije neverovatne vrednosti i upečatljivosti koja odvajaju ovaj aerodrom od svih drugih svetskih aerodroma.\nPored toga aerodrom sadrži mnoštvo radnji svetskih brendova, restorane raznih kuhinja, teretanu, futuristički voz koji vozi od terminala do terminala, u zajedničkom prostoru sedite na italijanskoj koži, bazen od 25 metara, terene za skvoš, golf, hidroterapiju i spa centar… a očekuje se i proširenje aerodroma i instalacije tropskog vrta i vodopada.


RTS :: Najbolji svetski radio-amateri u Sokobanji\nSrbija danas Najbolji svetski radio-amateri u Sokobanji\nutorak, 07. maj 2013, 08:08 -> 08:17\nNajbolji svetski radio-amateri u Sokobanji\nNa prvom Svetskom kupu u brzoj telegrafiji u Sokobanji učestvovalo je sedamdeset najboljih radio-amatera iz sedam zemalja. Takmičari iz Belorusije, Rusije, Mađarske, Rumunije, Bugarske, Makedonije i Srbije u septembru će se sastati i na svetskom šampionatu u Bugarskoj.\nU Sokobanji je održan prvi svetski kup u brzoj telegrafiji, na kojem je učestvovalo sedamdeset takmičara iz Belorusije, Rusije, Mađarske, Rumunije, Bugarske, Makedonije i Srbije. To je, ujedno, i svojevrsna priprema za najveće takmičenje - svetski šampionat koji će se u septembru održati u Bugarskoj.\nZa jedan minut takmičari bi trebalo da dešifruju što više slova, brojeva ili znakova interpunkcije. Takmiče se u brzom prijemu i predavanju znakova Morzeove azbuke, simulaciji radio-amaterskih veza i prijemu radio-amaterskih pozivnih znakova. Kompjuter proizvodi pedeset znakova, s tim što je svaki naredni brži ukoliko se prethodni primi tačno.\nOliver Tabakovski, predsednik Radne grupe za brzu telegrafiju u Međunarodnoj radio-amaterskoj uniji objasnio je da svako u radio-amaterskom saobraćaju ima svoju šifru.\nU Sokobanju je došlo pet svetskih rekordera, ali ima i onih koji su ovde prvi put, poput Elene Mališeve iz Rusije, najmlađe učesnice Kupa. Nastji Ilinoj iz Belorusije se dopada atmosfera, a takav je i utisak Ane Ševeljenko, svetske rekorderke u brzom prijemu znakova.\nIako su neke reprezentacije otkazale učešće, predstavnici sedam zemalja pokazali su odlične rezultate.\nSaša Đokić, predsednik Izvršnog komiteta Svetskog kupa u Sokobanji, zadovoljan je odzivom: "Imamo sedamdesetak takmičara, među nama je svetski prvak, tu je i svetska rekorderka u primanju Morzeovih znakova. Tu su i kvalitetne sudije, koji su bili vrsni telegrafisti pre nego što su postali sudije."\nOsim takmičenja, domaćini su gostima iz inostranstva organizovali i posetu okoline i znamenitosti sokobanjskog kraja.


"NATO i Srbija su partneri i mi poštujemo pravo Srbije da donosi suverene odluke" | Kodex.ME\n"NATO i Srbija su partneri i mi poštujemo pravo Srbije da donosi suverene odluke"\n"NATO i Srbija su partneri i mi poštujemo pravo Srbije da donosi suverene odluke u vezi sa vježbama koje se izvode na njenoj teritoriji", navodi se u pisanoj izjavi pres službe NATO za RSE povodom srpsko-ruske vojne vežbe "Slovenski štit 2019" u kojoj učestvuju i ruski raketni sistemi S-400 i Pancir, što je i prvi put da su ta oružja u jednoj stranoj zemlji.\n27. 10. 2019 - 13:58 Autor: Kodex\n"To je stvar Srbije i Rusije", stoji u odgovoru koji smo dobili od NATO.\nU pisanom odgovoru se ističe i da je Srbija partner NATO sa kojim ta Alijansa ima "dobre i produktivne odnose". Podsjeća se da je Srbija učestvovala u brojnim NATO vježbama, kao i da je 2018. godine bila domaćin civilne vježbe za pomoć u vanrednim situacijama, tokom koje je u Beogradu boravio i generalni sekretar NATO Jens Stoltenberg.\n"Srbija je takođe sa NATO radila na obuci iračkih vojnih ljekara, pomažući da se obezbijedi stabilnost na Bliskom Istoku", dodje se u odgovoru pres službe NATO za RSE.


POREĐENJE SA GORILOM I DILERIMA DROGE Everton zabranio novinarima "Sana" pristup stadionu\nFudbalski klub Everton zabranio je novinarima "Sana" (Sun) pristup stadionu Gudison park, trening centru i svim oblastima gde klub posluje, nakon što je taj list objavio "užasne" navode o Rosu Barkliju i građanima Liverpula.\nNa udaru: Ros Barkli\nNovinar "Sana" Kelvin Mekenzi je objavio tekst u kom je Barklija, čiji je deda rođen u Nigeriji, uporedio sa gorilom. On je takođe napisao da su osobe u Liverpulu koje zarađuju slično kao Barkli obično "dileri droge".\nEverton je saopštio da "napadi na grad, zajednicu i građane nisu prihvatljivi", dok je liverpulska policija saopštila da istražuje da li u tekstu Mekenzija ima i "rasističkih ispada".\n"San" se u saopštenju izvinio i naveo da u tom mediju "nisu bili upućeni u Barklijevo poreklo". Mekenzi je u ličnom saopštenju naveo da kolumna nije rasistička.


Premijer Srbije Aleksandar Vučić potvrdio je da će plate u javnom sektoru i penzije biti povećane, da će povećanja biti najveća u prosveti i zdravstvu, ali da se Međunarodni monetarni fond protivi povećanju plata za MUP i vojsku.\nSvetska banka se ne slaže sa namerom Vlade Srbije da poveća plate i penzije iz budžeta, izjavio je danas šef Kancelarije Svetske banke u Srbiji Toni Verheijen, ali se saglasio da u javnom sektoru ima zaposlenih koji su nedovoljno plaćeni, u poređenju sa onima koji dobijaju previše za svoj posao.\nPremijer Srbije Aleksandar Vučić, pred novu rundu dijaloga u Briselu, rekao je da mnogi, a među njima i kosovski ministar inostranih poslova Hašim Tači, ne znaju šta su izvršna ovlašćenja, te poručio da Srbija neće pristati da Kosovo bude suverena država kao što je Bosna i Hercegovina.\nMinistar finansija Dušan Vujović očekuje delimično povećanje plata i penzija do kraja godine.\nNema prostora za povećanje plata i penzija\nKada bismo vratili plate i penzije poništili bismo smanjenje deficita, objašnjava član Fiskalnog saveta Pavle Petrović.\nSamo je dobro plaćen činovnik, dobar činovnik\nNa platama državnih službenika ne bi trebalo štedeti, a ako proizvode minuse ili povlače poteze koji štete svima u državi, poznata je procedura njihove smene ili, pak, krivičnog gonjenja ako su prekršili zakon. Sve ostalo je populizam koji nikome ne pomaže.\nGuverner NBS Jorgovanka Tabaković izjavila je da tokom sastanka sa predstavnicima MMF-a nije bilo reči o povećanju plata i penzija jer je za takve razgovore prerano i dodala da očekuje pozitivno mišljenje MMF-a nakon završetka prve revizije aranžmana.\nPredsednik Venecuele povećao plate za 30 odsto\nPredsednik Venecuele Nikolas Maduro povećao je minimalne zarade u svojoj zemlji za 30 odsto, kako bi pomogao radnicima pogođenim najvećom stopom inflacije na svetu.\nPremijer Aleksandar Vučić izjavio je danas da će Vlada u avgustu početi razgovare sa MMF-om o povećanju plata i penzija i ocenio da je realno da se to povećanje primeni od 1. oktobra.\nPremijer Srbije Aleksandar Vučić najavio je danas da će narednih nekoliko dana sa predstavnicima MMF-a razgovarati o mogućem povećanju plata i penzija ove godine.


Dodik o formiranju vlasti: Mislio sam da nešto možemo učiniti, ali ne možemo | Opština Zvornik\nYou Are Here: Home → 2019 → октобар → 9 → Dodik o formiranju vlasti: Mislio sam da nešto možemo učiniti, ali ne možemo\nDodik o formiranju vlasti: Mislio sam da nešto možemo učiniti, ali ne možemo\n„Potpuno je rasuta situacija na razini BiH. Parlament ne funkcionira, neke strukture parlamenta jesu konstituirane, neke nisu, Predsjedništvo od prvog dana radi kako radi, na početku sam mislio da možemo nešto da uradim, sada vidim da ne možemo“, rekao je Srpski član Predsjedništva BiH Milorad Dodik za “Sputnjik“ .\nGovoreći o razlozima za neformiranje vlasti na razini Federacije BiH, Dodik je rekao da je problem u odnosu Bošnjaka i Hrvata.\n„Činjenica je da su Bošnjaci-Muslimani, možemo reći, izbornim inženjeringom osigurali dovoljno glasova Muslimana da glasaju za njima podobnog Hrvata njima, Željka Komšića, kojeg su doveli u Predsjedništvo, a eliminirali Hrvata Dragana Čovića koji je imao najveću potporu samih Hrvata. Time se degradira ono što je suština same BiH, a to je ravnopravnost tri naroda“, rekao je Dodik.\n„To je logično i mi to podržavamo. Ali to je dovoljan razlog da sada nema ni federalne entitetske vlade, čak se nije ni pokušalo doći do formiranja novih struktura vlasti… Na kantonalnoj razini također koče odnosi između Hrvata i Muslimana, a na nekim mjestima i unutarmuslimanski raskol“, rekao je Dodik.\nOn je naglasio da Srpska ima štete zbog takve situacije u BiH, ali je shvatila da bilo kakav napor za formiranje vlasti na razini BiH ne može dovesti do rezultata.\n„Više i ne mislimo da nešto pokušamo da uradimo. Ako vidimo da su se stvorili uvjeti da se izabere novo Vijeće ministara mi ćemo to uraditi, ako ne, nećemo se uzalud znojiti“, rekao je Dodik.\nMulj i žabokrečina\nNa konstataciju novinara da je možda posljednja šansa za formiranje vlasti na nivou BiH izgubljena 5. rujna kada je istekao rok za realizaciju sporazuma o formiranju vlasti u BiH, Dodik je rekao da kao političar mora pristati na svaku mogućnost za dogovor, ali ne i na kvalifikaciju kompromisa po svaku cijenu.\n„Bakir Izebegović ne odustaje od tog sporazuma, ali smatram da su ga stranci učili da bude optimista, a realnost je da tamo optimizma nema. BiH je upala u mulj i žabokrečinu, jer se izgubila priča da se građani ravnopravno zastupaju. SDA traži unitarnu državu u kojoj nema entiteta, pri čemu se urušava osnovni koncept BiH. U Ustavu piše da je BiH sastavljena od dva entiteta i tri konstitutivna naroda, a ono što nudi SDA, jeste univerzalni građanin samo zato što oni misle da su većina“, rekao je Dodik.\nNovi trag: Pronađeni automobili koji se vežu za ubojstvo Lane Bijedić\nIzetbegović: HDZ je postavio ljestvicu previsoko\nStambeno zbrinjavanje Hrvata povratnika u RS\nImenovani članovi Senata SDA, Nedžad Branković predsjednik


Dveri započele kampanju za beogradske izbore pozivom vlasti da odustane od metroa | Srbija izbori 2020\n» Dveri započele kampanju za beogradske izbore pozivom vlasti da odustane od metroa\nDveri započele kampanju za beogradske izbore pozivom vlasti da odustane od metroa\nPokret Dveri danas je, pozivom beogradskoj vlasti da odustne od projekta izgradnje metroa, započeo kampanju za predstojeće izbore u Beogradu.\nPredstavnici Dveri, na konferenciji za novinare ispred gradske uprave su ocenili da je projekat beogradskog metroa preskup i štetan po sve građane i izrazili sumnju da je koruptivan, te istakli da će ga plaćati svi gradjani Srbije.\nNosili su transparente „Vesiću metro plaćaju svi građani Srbije“, „Stop uništavanju Srbije zbog Vesićevog metroa“, „Kome ide razlika, Vesiću, Vučiću, Malom, Zorani“, „hapsite Sinišu Malog“, „Vesićev metro – livada“, „Uhapsite Zoranu“…\nLider Dveri Boško Obradivć je projekat izgradnje beogradskog metroa nazvao „takozvanim metroom Srpske napredne stranke (SNS)“, te ocenio da je to još jedna od kapitalnih investicija koja se koristi za, kako je naveo, koruptivne radnje.\nObradović je rekao da Dveri nisu protiv izgradnje metroa u Beogradu koji će smanjiti saobraćajne gužve i zagađenje, te naglasio da građanima treba metro, ali ne ovakav „SNS metro“.\nOn je podsetio da se Građevinski fakultet izjasnio protiv aktuelnog plana izgradnje metroa, te zapitao šta je motiv zamenika gradonačelnika Gorana Vesića i predsednika Srbije Aleksandra Vučića da se metro ipak gradi.\nObradović je rekao da je prvobitna cena izgradnje metroa sa dve, povećena na četri milijarde evra i da, kako se čulo, sada iznosi više od šest milijardi evra.\n„Gde ide razlika“, zapitao je Obradović i naveo da ne vidi drugi motiv osim da će se novac prelivati u privatne džepove.\nObradović je zapitao i „da li razlika u ceni“ služi za finansiranje kampanje SNS.\nOn je rekao da će kredite za izgradnju metroa morati da plaćaju i vraćaju svi gradjani Srbije.\n„Neko očigledno profitira, koji drugi motiv može biti“, zapitao je lider Dveri.\nOn je kritikovao vlast i zbog visoke cene projekata u svim kapitalnim investicijama, te ocenio da je i beogradski metro jedna od njih.\nIstako je da Dveri nisu protiv kapitalnih investicija i projekata, ali da jesu protiv cena koštanja po kojoj ih radi aktulena vlast.\nPredsednica beogradskog odbora Dveri Radmila Vasić pozvala je gradsku vlast da povuče iz procedure aktuleni plan izgradnje metroa.\nOcenila je da je višestruko preskup i u odnosu na izradnju metroa u stranim državama.\n„Zahtevamo od gradske vlasti da na narednoj sednici Skupštine Beograda povuče plan izgradnje metroa“, rekla je ona.\nSlogan Dveri za beograsdke izbore je „Beograd po meri čoveka i porodice“.


Novogodišnji prijem Matice iseljenika i Srba u regionu\nU utorak 26. decembra, u prostorijama Matice iseljenika i Srba u regionu Beograd održan je Novogodišnji prijem Matice iseljenika i Srba u regionu.\nPosle svečanog izvođenja himni Republike Srpske i Srbije u interpretaciji vokalne solistikinje Ivane Jordan i kratkog obraćanja predsednika Matice Miodraga Jakšića, dodeljena su godišnja priznanja ove organizacije.\nPredsednik Republike Srpske Milorad Dodik dobitnik je „Godišnje povelje Matice“ za ukupan doprinos očuvanju Republike Srpske i unapređenju odnosa Republike Srpske i Republike Srbije.\nPovelje su dodeljene i Srpskom privrednom društvu „Privrednik“ iz Zagreba „Sava Centru“, a srpskim piscima iz inostranstva uručene su književne nagrade „Rastko Petrović“ za 2017. godinu.\nMatica iseljenika Srbije postoji od 1949. godine i značajan je faktor u saradnji sa našim ljudima koji žive u svetu. Od 2011. godine, na osnovu Zakona o dijaspori i Srbima u regionu, naziv organizacije je Matica iseljenika i Srba u regionu.


Sud i Tužilaštvo BiH povodom slučaja Radončić: Ne vodimo politički montirane procese\nOsvježeno 7. mart/ožujak, 2016.\nSud Bosne i Hercegovine danas je odbacio optužbe da pravosuđe vodi politički motivisan proces protiv lidera Saveza za bolju budućnost (SBB) Fahrudina Radončića, ističući da je sud nezavisna institucija, koja nije potčinjena političarima.\n"Optužbe da Sud BiH, uz državno Tužilaštvo, proizvodi političke montaže su teške i kao takve trebalo bi da budu potkrepljene dokazima. Nije dovoljno samo reći da se vodi politički montiran postupak, jer ukoliko se samo to radi, a pritom se ne nude konkretni dokazi, onda je riječ o gruboj zloupotrebi medijskog prostora i slobode govora", saopšteno je iz Suda BiH.\nPovodom sudske odluke da se lideru SBB-a Fahrudinu Radončiću ponovo odrede mere pritvora, jer nije poštovao ranije određene mjere zabrane u kućnom pritvoru, iz Suda BiH su naveli da su "zaprepašćeni preslobodnim ponašanjem pojedinih političara koji sebi daju za pravo da teret vlastite odgovornosti prebacuju na pravosudne institucije".\nU saopštenju se navodi da "predstavnici pojedinih političkih partija nikako da shvate granice svojih ovlašćenja, kao ni činjenicu da Sud nije potčinjen njima i da sudijama ne mogu govoriti kakve odluke treba da donose".\nIz Suda BiH još su ocenili da je "potpuno besmisleno najavljivati blokadu rada institucija ili skoro pa raspad države zbog odluke Suda, koja je zasnovana isključivo na zakonu".\nRanije u ponedjeljak su iz Tužilaštva BiH saopštenili da je određivanje pritvora Fahrudinu Radončiću dokaz postojanja pravne države i poruka da niko nije iznad zakona, te da očekuju da suđenje počne da bi i građani i javnost tokom postupka mogli vidjeti kvalitet i količinu dokaza kojima Tužilaštvo dokazuje krivicu optuženih u ovom predmetu.\nU saopštenju se navodi da Tužilaštvo BiH postupa prema najvišim pravnim standardima i u skladu sa zakonom.\n"Činjenica da će Tužilaštvo u ovom predmetu pozvati 27 svjedoka, četiri vještaka i priložiti više od 160 materijalnih dokaza jasno govori da su potpuno neutemeljene medijske konstrukcije navedenog lista o nekom `montiranom` ili `političkom` procesu", navodi se u sapštenju.\nIz Tužilaštva građanima BiH poručuju da neće popustiti pod bilo kakvim pritiscima.\nU saopštenju se dodaje da će i optuženi u ovom predmetu biti procesuirani kao i svi ostali optuženi, bez obzira na politički položaj, materijalno stanje ili bilo koje druge okolnosti, jer su svi građani pred zakonom jednaki.\nRadončić je uhapšen 25. januara, prema nalogu Tužilaštva BiH, a 17. februara, odlukom Suda BiH, pušten je iz zatvora u kućni pritvor, uz mjere zabrane napuštanja adrese boravišta, sastajanja sa svim svjedocima koji su već saslušani, kao i približavanje tim svjedocima na udaljenosti manju od 100 metara.\nZamjenik glavnog tužioca i šef Posebnog odjeljenja za organizovani kriminal, privredni kriminal i korupciju Tužilaštva BiH Božo Mihajlović podigao je optužnicu protiv Radončića, Bakira Dautbašića, Bilsene Šahman i Zijada Hadžijahića koji se terete da su počinili krivična djela udruživanja radi činjenja krivičnih djela, ometanja rada pravosuđa i davanja nagrade ili drugog oblika koristi za trgovinu uticajem.


PORAŽAVAJUĆI PODACI: Raste broj slučajeva porodičnog nasilja u Srbiji : Nadlanu.com\nPORAŽAVAJUĆI PODACI: Raste broj slučajeva porodičnog nasilja u Srbiji\nObjavljeno 9. apr 2022. / 14:30:38\nU protekle dve nedelje nekoliko slučajeva porodičnog nasilja potreslo je Srbiju. Broj prijava porodičnog i partnerskog nasilja raste iz godine u godinu, a stručnjaci napominju da je problem što u Srbiji ne postoji centralna evidencija o nasilju i upozoravaju da trećinu nasilnika čine povratnici.\nDa je porodično nasilje veliki problem pokazalo je nekoliko slučajeva iz prethodnog perioda, a najnoviji je zabeležen danas kada je, kako se sumnja, mladić ubio majku, oca i dedu. Žena iz Vranja preminula je u bolnici nakon što ju je suprug izbo nožem, a dve žene iz Beograda i Smederevske Palanke ubili su sinovi.\nSlučaj porodičnog nasilja zabeležen je i u Doljevcu. Zaštitnik građana pokrenuo je postupak kontrole Centara za socijalni rad Niš i Doljevac, kao i policije, zbog navoda da je osumnjičeni i ranije osuđivan za nasilje, a da institucije nisu preduzele sve korake da zaštite žrtvu.\nPrema podacima Republičkog zavoda za socijalnu zaštitu, u više od 50 odsto slučajeva nasilnik je bivši ili aktuelni partner. Od 2018. do 2020. policija je izrekla gotovo 86.911 hitnih mera. U 70 odsto slučajeva reč je o meri zabrane počiniocu da kontaktira i uznemirava žrtva, a trećina mera je privremeno udaljenje počinioca iz stana.\n- Kada je u pitanju porodično nasilje gotovo jednu trećinu nasilnika čine povratnici – osobe koje su već ušle u sistem i više puta bile osuđivane. Upravo je to pokazatelj da sistem u Srbiji ne funkcioniše kako treba, odnosno da žrtve nisu dovoljno zaštićene - kaže za "Juronjuz Srbija" Kosana Beker iz organizacija "Femplatz".\n- To je znak da sistem ne funkcioniše – ako se žena obrati institucijama, a ne bude zaštićena. A ovaj lanac obuhvata i policiju, i tužilaštvo, centre za socijalni rad, sudove... - navodi Beker, i dodaje da organizacija svoje tvrdnje zasniva na tome što je tokom praćenja medija uočila da, kako ističe Beker, mnoge žene koje se obrate institucijama na kraju budu ubijene, ili žrtve pokušaja ubistva.\nSVE MU OPROSTILA: Marija Karan i Vladan Balaban ponovo…\nBroj prijava raste, 2020. godine oko 36.000\nBroj porodičnog i partnerskog nasilja iz godine u godinu raste, pa je tako u 2020. evidentirano više od 36.000 prijava, što je, prema rečima pojedinih stručnjaka, dobrim delom i rezultat unapređene pravne regulative i veće spremnosti žrtava da nasilje prepoznaju i na vreme prijave.\nNa pitanje da li zaista ne raste broj žrtava porodičnog nasilja, već samo broj broj žrtava koji su spremni to da prijave, sagovornica Euronews Srbija ističe:\n- Ja to ne mogu da tvrdim. Pokazalo se u svetu da kada se na državnom nivou postavi dobar pravni okvir, logično je da su žene ohrabrenije da prijave nasilje i logično je da neki period taj broj prijava raste. A nakon toga, brojka bi trebalo da stagnira i da krene da opada, ako je taj zakon zaista efikasan i ako primena tog zakona može da obezbedi zaštitu i prevenciju - rekla je Beker.\nKao veliki problem navela je i to što u Srbiji ne postoji centralna evidencija o nasilju, već se ovaj trend procenjuje samo na osnovu fragmentarnih podataka.\n- Tek kada bude uspostavljena centralna evidencija, mi ćemo u stvari moći da vidimo kakvi su nam trendovi. Ovako dok gledamo kako svaki sistem vodi za sebe podatke, koji često nisu javno dostupni, mi ne možemo ni da znamo koliki je broj femicida bio u Srbiji prošle godine - zaključila je Kosana Beker iz udruženja građanki "Femplatz".\nfemicidfizičko nasiljeKosana Bekernasilniciporodično nasiljeprijava nasilja


OEBS: Izbori u Ukrajini „korak unazad“\nČlanovi parlamentarne skupštine OEBSa tokom konferencije za medije, danas, u Kijevu\nPrema preliminarnim rezultatima jučerašnjeg glasanja vladajuća stranka predsednika Viktora Janukoviča zadržaće većinu u parlamentu\nMeđunarodni posmatrači kritikuju Ukrajinu zbog jučerašnjih parlamentarnih izbora, čiji preliminarni rezultati nagoveštavaju da će vladajuća stranka zadržati većinu.\nOrganizacija za evropsku bezbednost i saradnju - OEBS – iznela je svoju kritiku u današnjem izveštaju. Koordinatorka misije OEBSa, Valburga Habsburg Daglas, rekla je da je na neki način izborni proces predstavljao „korak unazad“.\nU izveštaju OEBSa navodi se da je u danima uoči izbora bilo značajnih problema. Valburga Daglas okrivljuje za to pretežno vladajuću stranku, za koju kaže da je koristila državna sredstva za finansiranje kampanjskih aktivnosti i da je kontrolisala protok informacija.\nDanas, posle prebrojavanja oko jedne trećine glasova, ukrajinska izborna komisija je saopštila da je Stranka regiona, predsednika Viktora Janukoviča, osvojila oko 34 odsto glasova. Janukovičeva saveznica, Komunistička partija Ukrajine, zauzela je treće mesto sa oko 15 odsto glasova.\nProzapadna Otadžbinska stranka, zatvorene liderke opozicije Julije Timošenko, osvojila je oko 23 odsto glasova.


Penzioneri finansirali povećanje penzija - dodatno umanjeno 14.000 penzija - Penzin\nPočetna Magazin Godine Penzija Penzioneri finansirali povećanje penzija – dodatno umanjeno 14.000 penzija\nProsečna penzija u 2015. godini iznosila je 23.212 dinara, a sada posle povišice iznosi 23.461 dinar što znači da je rast svega 1,08 procenata. Zvuči nelogično, ali penzioneri su delom sami sebi finansirali povećanje primanja. Naročito je zanimljivo da su povećanjem neki prešli granicu od 25.000 dinara za umanjenje penzija koja im se sad umanjuje po stopi od 22 odsto.\nAutor: M.V, Danas\nPrema podacima Fonda za penzijsko invalidsko osiguranje umanjenu penziju pre januarske povišice primalo je 693. 682 penzionera, dok je posle povećanja taj broj porastao na 707.746 korisnika.\nPosmatrano kroz prosečnu penziju, odnosno njeno povećanje, takođe se dolazi do sličnih podataka. Prosečna penzija u 2015. godini (novembar mesec) iznosila je 23.212 dinara, a sada posle povišice iznosi 23.461 dinar. Rast prosečne penzije nije 1,25 odsto, koliko je zvanično povećanje već 1,08 procenata.\nTo znači da su i sami penzioneri “finansirali” deo povišice od 1,25 odsto. Kada su u pitanju iznosi koji se mere milijardama tih 0,17 odsto zakidanja od prosečne penzije nisu mala.


"Mi ozbiljno shvatamo zdravlje osoblja Sekretarijata i naših članova i zato smo preduzeli ovu meru bez presedana", rekao je generalni direktor Organizacije Roberto Azevedo u saopštenju.\nU Švajcarskoj je 490 ljudi testirano pozitivno na korona virus, koji je prvi put detektovan 25. februara u kantonu Tesen, koji se graniči sa Italijom. Zaraženih ima u oko 20 kantona, a kanton Ženeve je treći najteže pogođen. Umrle su tri osobe, sve tri starije, koje su imale prethodne medicinske probleme.\nU Ženevi epidemija takođe ima uticaj na svakodnevni rad međunarodnih organizacija koje tu imaju sedište kao što je Svetska trgovinska organizacija. Sedište UN u Ženevi je tako zatvorilo vrata turistima.\nMeđunarodna unija za telekomunikacije, koja takođe ima sedište u Ženevi, objavila je danas da odlaže za kraj avgusta i septembar dve konferencije predviđene za april i maj.\nBeta (Foto: Pixabay.com)


Nagrade pobednicima takmičenja "Green games"\nNagrade pobednicima takmičenja “Green games” – Personal magazin\nNagrade pobednicima takmičenja “Green games”\nU utorak, 4. decembra 2012. godine u 12:00 časova, u Njegoševoj 77, biće dodeljene nagrade pobednicima nacionalnog takmičenja „Green games“. U takmičenju za najbolju video igru sa ekološkom porukom učestvovalo…\nU utorak, 4. decembra 2012. godine u 12:00 časova, u Njegoševoj 77, biće dodeljene nagrade pobednicima nacionalnog takmičenja „Green games“. U takmičenju za najbolju video igru sa ekološkom porukom učestvovalo je više od 10.500 učenika iz Srbije, a pobedila je opština Bor kojoj će kao nagrada biti poklonjena interaktivno ekološka skulptura ptica robot. Prva ptica robot postavljena je 2009. godine ispred opštine Vračar.\nNa svečanoj dodeli nagrada pobednicima govoriće: Branimir Kuzmanović – predsednik opštine Vračar, Biljana Biba Vicković – direktorka udruženja „Oktopus“ Rajan Rolands – savetnik ambasadora SAD u Beogradu za odnose sa javnošću, Nina Topić – v.d. zamenika šefa misije za programe Instituta za održive zajednice, Ivana Vranjican – menadžerka spoljnih poslova u kompaniji „Telenor“.\nInteraktivna ekološka skulptura ptica robot koja će kao prva nagrada biti dodeljena opštini Bor je donacija Fonda braća Rokfeler, a biće uručene i lične i novčane nagrade kompanije „Telenor“. Drugo mesto na takmičenju je osvojila opština Knjaževac, a treće opština Sokobanja i njima će biti poklonjeni Arteko kontejneri za reciklažu, koje je poklonila kopmpanija „Telenor“. Specijalna nagrada dodeljena je ivanjičkoj osnovnoj školi „Milinko Kušić“, koju pohađaju đaci sa posebnim potrebama. Svim nagrađenim učesnicima tekmičenja „Green games“ biće dodeljeni sertifikati stručne komisije Univerziteta Metropolitan.\nNagrade pobednicima takmičenja “Green games” was last modified: December 4th, 2012 by Redakcija\nDomaćim Visa karticama moguća kupovina na američkom sajtu MyUS.com


Penava protiv pretnji,nalazi opravdanje za incident\nTanjug 3. maja 2021. 17:10\nVUKOVAR – Gradonačelnik Vukovara Ivan Penava danas je, za incident u Borovu, gde je juče grupa ljudi marširala ulicama izvikujući antisrpske parole, pokušao da nađe opravdanje u tome što, kako je rekao, nisu kažnjeni krivci za smrt 12 policajaca pre 30 godina.\nU Borovu, gde uglavnom živi srpsko stanovništvo, na pravoslavni Uskrs, grupa muškaraca je skandirala „Ubij Srbina!“ Istu grupu pratilo je više policijskih vozila, ali niko nije odmah reagovao.\nToj provokaciji prethodilo je obeležavanje 30. godišnjica pogibije 12 pripadnika vinkovačke Specijalne jedinice policije, koji su 1991. godine izgubili život u sukobu sa lokalnim stanovništvom.\nPenava je rekao da je protiv pretnji bilo kome, ali je istovremeno dodao da je i za to „da jedinstveni budemo i kada je u pitanju kažnjavanje krivaca za smrt 12 policajaca“, preneli su hrvatski mediji.\n„Definitivno osuđujem bilo kakvo pozivanje na ubijanje i mržnju. To ne želimo nikome. Znamo kako smo prošli 90-ih ovde, to ne želimo nikome i drago mi je da je policija postupila na način na koji je trebalo“, kazao je Penava.\nOn je rekao da bi voleo „da smo dobili presude koje nismo dobili“ i da su Andrej Plenković i Milorad Pupovac reagovali i dan ranije kada je načelnik opštine Borovo Zoran Baćanović kritikovao murale iscrtane povodom godišnjice pogibije 12. policajaca.\nGrupa mladića, navijača „Dinama“ je 1. maja, uz obezbeđenje policije, iscrtala mural na zidu Veleprometove trgovine, u parku neposredno iza Spomenika palim borcima i žrtvama Drugog svetskog rata i Spomen-obeležja 12 policajaca. Nakon što su završili mural, uz bakljadu se pevali nacionalističke pesme.\nHrvatska policija je privela 14 osoba zbog incidenta u Borovu, protiv njih je u toku kriminalistička istraga zbog sumnje da su počinili krivično delo javnog podsticanja na nasilje i mržnju.


232.redovna sednica | REM\n25. oktobar 2021. 10:02:31 Redovne sednice Saveta\nDnevni red i zapisnik sa 232. redovne sednice Saveta održane 22.10.2021. godine\nUsvajanje Zapisnika sa 231. redovne sednice Saveta Regulatornog tela za elektronske medije održane 13. jula 2021. godine; Zapisnika sa 401. vanredne sednice Saveta Regulatornog tela za elektronske medije održane 29. jula 2021. godine; Zapisnika sa 402. vanredne sednice Saveta Regulatornog tela za elektronske medije održane 28. avgusta 2021. godine; Zapisnika sa 403. vanredne sednice Saveta Regulatornog tela za elektronske medije održane 03. septembra 2021. godine, Zapisnika sa 404. vanredne sednice Saveta Regulatornog tela za elektronske medije održane 09. septembra 2021. godine i Zapisnika sa 405. vanredne sednice Saveta Regulatornog tela za elektronske medije održane 01. oktobra 2021. godine;\nDonošenje odluke u postupku izricanja mera predviđenih Zakonom o elektronskim medijima pokrenutim protiv PMU Kruna d.o.o, Ježevica – Radio Guča 87,7 u vezi sa uočenom povredom uslova koji su sadržani u dozvoli za pružanje medijske usluge;\nDonošenje odluke u postupku izricanja mera predviđenih Zakonom o elektronskim medijima pokrenutim protiv PMU Kruna d.o.o., Ježevica – Radio Kruna 89,6 u vezi sa uočenom povredom uslova koji su sadržani u dozvoli za pružanje medijske usluge pružaoca medijske usluge;\nDonošenje odluke u postupku prestanka važenja dozvole pre isteka vremena na koje je izdata PMU Udruženje građana Lastavica, Kruševac – Sportska TV, shodno odredbi iz člana 89. stav 1. tačka 4) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Josip Švec pr reklamna agencija Bapnet, Bačka Palanka – Bapnet, shodno članu 89. stav 1. tačka 4) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Prva televizija d.o.o., Beograd – Trailer Channel, shodno članu 89. stav 1. tačka 4) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koji je izdata PMU Santos-comerce d.o.o., Zrenjanin – TV Santos;\nDonošenje odluke u postupku prestanka važenja dozvole pre isteka vremena na koji je izdata PMU Niška televizija d.o.o., Niš – NTV zbog postojanja razloga iz člana 89. stav 1. tačka 8) Zakona o elektronskim medijima;\nRazmatranje molbe PMU Novosadska TV d.o.o., Novi Sad – VTV, za odlaganje roka plaćanja duga nastalog po osnovu neplaćanja naknade za pružanje medijske usluge i donošenje odluke;\nRazmatranje molbe PMU Slobodna televizija d.o.o., Kraljevo - KA TV za odlaganje roka plaćanja duga nastalog po osnovu neplaćanja naknade za pružanje medijske usluge i donošenje odluke;\nRazmatranje molbe PMU Nova.rs Television d.o.o., Beograd-u stečaju – Nova.rs-kabal za odlaganje roka plaćanja duga nastalog po osnovu neplaćanja naknade za pružanje medijske usluge i donošenje odluke;\nRazmatranje molbe PMU Štampa, radio i film d.o.o., Bor – TV Bor za odlaganje roka plaćanja duga nastalog po osnovu neplaćanja naknade za pružanje medijske usluge i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koje je izdata PMU TV Apatin d.o.o., Apatin – TV Apatin-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio televizija Bujanovac d.o.o., Bujanovac – TV Bujanovac-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU GMC trade d.o.o., Lazarevac – TV Gem-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Golija d.o.o., Ivanjica – TV Golija-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Televizija Istok 1 d.o.o., Beograd – Istok 1-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Melos d.o.o., Kraljevo – TV Melos-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU TV Most d.o.o., Novi Sad – TV Most-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Niška televizija d.o.o., Niš – TV NTV-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Prima Internacional d.o.o., Bajina Bašta – TV Prima-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU TV Super-Sat Communication d.o.o., Beograd – TV Super Sat-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Zvezda TV d.o.o., Beograd – Zvezda TV-kabal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koje je izdata PMU Televizija Telemark d.o.o., Čačak – Televizija Telemark-kabal, shodno odredbi iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU GMC Trade d.o.o., Lazarevac – Gem Naxi radio 92,0, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio Čačak d.o.o., Čačak – Radio Čačak 103,8, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio Medveđa d.o.o., Medveđa – Radio Medveđa 96,5, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU IBM d.o.o., Kraljevo – Radio Naxi M 102, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Nova Showtime d.o.o., Zaječar – Radio Nova 90,8, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Prima Internacional d.o.o., Bajina Bašta – Radio Primus 87,6, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Informativni centar d.o.o., Priboj - TV Priboj, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Braničevo Medija Centar d.o.o., Petrovac – RTV Braničevo, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio Televizija Bujanovac d.o.o., Bujanovac – TV Bujanovac, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU TV Smederevo d.o.o., Smederevo – Televizija SD, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koje je izdata PMU Televizija Telemark d.o.o., Čačak – Televizija Telemark, shodno odredbi iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio i televizija Bačka Palanka d.o.o., Bačka Palanka – TV Bap, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio televizija Belle Amie d.o.o., Niš – TV Belle Amie, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Radio televizija Caribrod d.o.o., Dimitrovgrad – TV Caribrod, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Delta televizija d.o.o., Novi Sad – TV Delta, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU GMC Trade d.o.o., Lazarevac – TV Gem, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Golija d.o.o., Ivanjica – TV Golija, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Jefimija d.o.o., Kruševac – TV Jefimija, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU TV Leskovac a.d., Leskovac - TV Leskovac, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Melos d.o.o., Kraljevo – TV Melos, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Nova Showtime d.o.o., Zaječar – TV Nova, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Pi Canal d.o.o., Pirot – TV PI Kanal, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Prima Internacional d.o.o., Bajina Bašta – TV Prima, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU RTV Šabac d.o.o., Šabac – TV Šabac, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nRazmatranje izveštaja Finansijske službe o pokretanju postupka prestanka važenja dozvole pre isteka vremena na koji je izdata PMU Softić d.o.o. iz Tutina – Radio RS, zbog postojanja razloga iz člana 89. stav 1. tačka 8) Zakona o elektronskim medijima i donošenje odluke;\nDonošenje odluke u postupku prestanka važenja dozvole pre isteka vremena na koje je izdata PMU Fajterco d.o.o., Beograd- Fajter (F1), shodno članu 89. stav 1. tačka 4) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Televizija Istok 1 d.o.o., Beograd – Istok 1, shodno članu 89. stav 1. tačka 4) Zakona o elektronskim medijima;\nRazmatranje Izveštaja Pravne službe o pokretanju postupka prestanka važenja dozvole pre isteka vremena na koje je izdata PMU Kopernikus Cable Network d.o.o., Niš, shodno odredbi iz člana 89. stav 1. tačka 3) Zakona o elektronskim medijima) i donošenje odluke;\nDonošenje odluke u postupku prestanka važenja dozvole pre isteka vremena na koje je izdata PMU Atom-zona d.o.o. Beograd-Zemun– Radio Zona 96,0, shodno odredbi iz člana 89. tačka 11) Zakona o elektronskim medijima) i donošenje odluke;\nRazmatranje zahteva PMU Moto Boem Trans d.o.o., Negotin - TV Trans za produženje dozvole za pružanje medijske usluge u skladu sa članom 88. stav 2. Zakona o elektronskim medijima i donošenje odluke;\nRazmatranje zahteva PMU Red Media Group d.o.o., Beograd - Red radio 93,7 za produženje dozvole za pružanje medijske usluge u skladu sa članom 88. stav 2. Zakona o elektronskim medijima i donošenje odluke\nRazmatranje prijave promene vlasničke strukture PMU Banker d.o.o., Niš – Naxi Banker radio 98,3 i donošenje odluke;\nRazmatranje prijave Jelisavke Milošević podnete protiv PMU Prva televizija d.o.o., Beograd – Prva zbog emisije „Dosije“ emitovane dana 29.09.2021. godine i donošenje odluke;\nRazmatranje prigovora Palma LTD d.o.o., Beograd – TV Palma izjavljenog na rešenje Saveta Regulatora br. 513/06 od 01.07.2006. godine i donošenje odluke u ponovljenom postupku (po presudi Upravnog suda);\nRazmatranje prigovora Palma LTD d.o.o., Beograd – TV Palma izjavljenog na rešenje Saveta Regulatora br. 607-1/07 od 21. juna 2007. godine i donošenje odluke u ponovljenom postupku (presuda Upravnog suda 26 U 15863/16);\nRazmatranje izveštaja Pravne službe o pokretanju postupka prestanka važenja dozvole za pružanje medijske usluge br. K196-1 od 17.12.2014. godine izdate TV Info Puls d.o.o., Vranje – Puls, shodno članu 89. stav 1. tačka 1) Zakona o elektronskim medijima;\nRazmatranje i donošenje odluke o utvrđivanju varijabilnog dela zarada zaposlenima na rukovodećim radnim mestima do ukupno odobrenog povećanja posle dobijanja saglasnosti na Finansijski plan Regulatornog tela za elektronske medije za 2022. godinu od strane Narodne skupštine Republike Srbije;\nRazmatranje Izveštaja Radne grupe za finansijsko upravljanje i kontrolu u Regulatornom telu za elektronske medije o usvajanju Strategije upravljanja rizicima i donošenje odluke;\nPredlog za raspodelu sredstava rezervi po finansijskom planu za 2021. godinu\nPredlog donošenja odluke o izmeni plana nabavki za 2021. godinu na koje se zakon ne primenjuje;\nRazmatranje izveštaja Pravne službe o dopuni Pravilnika o načinu obavljanja poslova javnih nabavki i nabavki na koje se zakon ne primenjuje, društvenih i drugih posebnih usluga u Regulatornom telu za elektronske medije broj 05-2344/20/21-1 od 11.01.2021. godine i donošenje odluke;\nRazmatranje zahteva PMU Arena Channels Group d.o.o., Beograd – Super Star TV za davanje saglasnosti za promenu identifikacionog znaka, shodno članu 49. Zakona o elektronskim medijima i donošenje odluke;\nRazmatranje zahteva o izdavanju dozvole za pružanje medijske usluge Arena Channels Group d.o.o., Beograd – Arena Premium 1, shodno članu 83. Zakona o elektronskim medijima i donošenje odluke;\nRazmatranje zahteva o izdavanju dozvole za pružanje medijske usluge Arena Channels Group d.o.o., Beograd – Arena Premium 2, shodno članu 83. Zakona o elektronskim medijima i donošenje odluke;\nRazmatranje zahteva o izdavanju dozvole za pružanje medijske usluge Arena Channels Group d.o.o., Beograd – Arena Premium 3, shodno članu 83. Zakona o elektronskim medijima i donošenje odluke;\nRazmatranje i donošenje odluke o utvrđivanju visine godišnje naknade za pružanje medijske usluge PMU On line TV prodaja d.o.o., Beograd- B1;\nDonošenje odluke u postupku prestanka važenja dozvole za pružanje medijske usluge PMU Televizija sporta i zdravlja Sos Kanal Plus d.o.o., Beograd – TV Sos Kanal Plus, pre isteka vremena na koje je izdata shodno članu 89 stav 1. tačka 8) Zakona o elektronskim medijima;\nZapisnik sa 232. redovne sednice


Umjetnici Selmi Selman i humanitarnoj organizaciji “Glas žene” iz Bihaća uručene nagrade Međunarodnog centra za mir | Krajina.BA\nI ove godine predstavnici Međunarodnog centra za mir iz Sarajeva upriličili su dodjelu Povelje „Sloboda“ i nagrade „Srebreno drvo“.\nMeđunarodni centar za mir iz Sarajeva već 30 godina djeluje na području cijele zemlje u oblasti ljudskih prava i slobode.\nTradicionalno svake godine u okviru „Sarajevske zime“ dodjeljuje nagrade organizacijama i pojedincima za doprinos u borbi za humanizam, ljudska prava i slobode u zemlji i svijetu, kao i za dostignuća u nauci i umjetnosti.\nNagrada “Sloboda” ,između ostalih, uručena je i Organizaciji „Glas žene“ iz Bihaća za neizmjeran doprinos u zaštiti i promociji ljudskih prava i sloboda.\nNagrada “Srebreno drvo” koja nosi imena značajnih ličnosti iz oblasti nauke i umjetnosti Bosne i Hercegovine uručena je zaslužnim pojedincima iz ovih oblasti, među njima i Bišćanki Selmi Selman za doprinos vizuelnoj umjetnosti.\nPrethodni članakPolicija USK izmjestila više od 200 migranata iz napuštenih objekata u kamp Lipa\nNaredni članakPCR testiranje na koronavirus dostupno i u Kantonalnoj bolnici u Bihaću , ali na komercijalnoj osnovi


Žene u Srbiji u penziju ranije nego u zemljama EU - Izazov\nŽene u Srbiji u penziju ranije nego u zemljama EU\nNovi magazin 1. januara 2016. 09:37\nŽene u Srbiji od ove godine idu u penziju kada napune 61 godinu, uz najmanje 15 godina staža, ali će i dalje ići u penziju mlađe nego žene u većini članica EU, dok je trenutna starosna granica za muškarce oko evropskog proseka.\nIzjednačavanje uslova i povećanje starosne granice trend je svugde u svetu, najvećim delom zbog starenja stanovništva i pritisaka na budžet, a cilj velikog dela EU je starosna granica od 65 i 67 godina i izjednačavanje muškaraca i žena u narednih deceniju i po, dok će u nekim slučajevima izjednačavanje doći oko 2040. i kasnije.\nŽene u Srbiji su za sada u povoljnijem položaju po pitanju penzionisanja nego u većini članica EU.\nU penziju su u 2015. najmlađe mogle da odu žene u Austriji i Rumuniji (sa po 60 godina), u Hrvatskoj sa 61 godinom i tri meseca, Poljskoj sa 60 godina i sedam meseci, a u Litvaniji sa nešto više od 61. godine života, dok je u Slovačkoj i Češkoj predviđen raspon od 58 godina i tri meseca do 62 godine.\nNa drugoj strani tabele je Grčka, u kojoj se i muškarci i žene zvanično penzionišu sa 67 godina, pokazuju podaci finske institucije u sklopu državnog Finskog centra za penzije Etk.\nU narednih 15 godina gotovo sve evropske zemlje će podići starosnu granicu za penzionisanje na najmanje 65 godina, sa izuzetkom Slovačke, u kojoj će se granica za muškarce i žene izjednačiti na 62 godine, pošto sada žene mogu u nekim slučajevima u penziju sa 58 godina i tri meseca.\nZemlje imaju različite rokove za podizanje starosne granice za penzije, a planirano podizanje starosne granice će se, uz nekoliko izuzetaka, sprovesti u narednih deceniju i po.\nNajkasnije će se u penziju, sa 68 godina, odlaziti u Irskoj (od 2028.) i Velikoj Britaniji, gde će od 2027. granica biti 67 godina, a do 68 biće podignuta do 2046.\nStarosna granica od 67 godina primenjivaće se nakon planiranih reformi u 11 zemalja, a 65 godina u 13 zemalja.\nNačin podizanja starosne granice takođe se razlikuje od zemlje do zemlje. Neke zemlje imaju unapred utvrđen ritam podizanja starosne granice, poput Srbije, a takav slučaj je Češka.\nU više zemalja će podizanje strosne granice biti vezano za produženje očekivanog životnog veka. Takav sistem imaju Danska, Grčka, Italija, Holandija, Portugal i Slovačka, dok će u Britaniji životni vek biti jedan od elemenata koji će uticati na granicu.\nIstiče se da u mnogim zemljama postoji i mogućnost prevremenog odlaska u penziju, a u nekim zemljama to je moguće i bez umanjenja penzije, ako je posebno dug radni vek tokom kojeg je plaćano osiguranje.


Izvoz u Ameriku - Obnovljena Opšta shema preferencijala u trgovini sa SAD - Pluton Logistics\nIzvoz u Ameriku – Obnovljena Opšta shema preferencijala u trgovini sa SAD\n3. aprila 2018. marko\tbescarinski izvoz u Ameriku, Generalni sistem preferencijala, GSP, izvoz, izvoz Amerika carina, izvoz u Ameriku\nIzvoz u Ameriku je ponovo olakšan. Privredna komora Srbije obavestila je sve privredne subjekte koji izvoze ili se pripremaju za izvoz robe i usluga na tržište SAD da je obnovljeno važenje Opšte sheme preferencijala (Generalized System of Preferences), takozvanog GSP sistema, koji stupa na snagu 22. aprila 2018. godine i važiće do kraja 2020.\nKako je saopšteno iz PKS-a, Opšta shema preferencijala je sredstvo trgovinske politike SAD, koje omogućuje zemljama korisnicima preferencijala, da zahvaljujući carinskim povlasticama, podstiču unapređenje izvoza, industrijalizacije i privređivanja.\nPreferencijalna trgovina podrazumeva da Srbija, pored 122 zemlje, može u SAD da izvozi bez carina ili sa minimalnom carinom. Bescarinski izvoz odnosi se na više od 4.900 proizvoda, od kojih je najveći broj industrijskih i poljoprivrednih proizvoda. Takođe, roba mora da zadovolji i kriterijum porekla – najmanje 35% vrednosti robe mora da bude proizvedeno u Srbiji, kao i da bude direktno isporučena iz Srbije.\nKako je prethodni GSP program istekao 31. decembra 2017. godine, američki partneri koji su platili važeće carine između 1. januara i 22. aprila 2018. godine, a čiji su proizvodi na GSP listi, mogu tražiti povraćaj razlike u plaćenoj carini od Uprave carine SAD (US Customs Service and Border Protection).\nSjedinjene Američke Države jedno su od najvećih i najbogatijih potrošačkih društava, koje pruža odlične šanse za prodaju širokog spektra proizvoda i usluga. Ekonomska saradnja je pretežno bazirana na investicijama američkih kompanija u Srbiji, ali je praksa pokazala da tržište SAD ima interesa za veće i značajnije nabavke robe iz Srbije, pod uslovom da srpski izvoznici obezbede stabilne veće količine proizvoda, rokove isporuke, dizajn i standard prilagođen zahtevima američkog tržišta.\nPrivreda Srbije mogla bi da izvozi neuporedivo više kvalitetnijih proizvoda nego što to čini danas, sa posebnim akcentom na poljoprivredno-prehrambene proizvode kao što su: voće i povrće, prerađevine od voća i povrća, proizvode konditorske industrije, proizvode drvno prerađivačke industrije i druge. Dodatni sektori koji su dominantni u saradnji sa tržištem SAD su IT, farmacija, drvna industrija, kao i sektor rudarstva i energetike.\nSve informacije o Opštoj shemi preferencija nalaze se u GSP Guidebook.\n← “Agromarket“ otvorio logistički centar u Inđiji\nCMR konvencija – CMR tovarni list →\nUprkos suši suncokreta i za izvoz\n22. avgusta 2017. marko


Srbi svake godine popiju sedam mililona kutija lekova za smirenje : Nadlanu.com\nSrbi svake godine popiju sedam mililona kutija lekova za smirenje\nObjavljeno 24. feb 2013. / 10:32:16\nPoslednjih nedelja, Srbiju je potreslo nekoliko zločina u kojima su pojedinci, ljudi koji pre toga nisu imali nikakav kriminalni dosije, brutalno ubili bliske osobe, a zatim izvršili samoubistvo, pišu Novosti.\nI pored toga što će mnogi reći da nismo dostigli "nivo" Amerike, u kojoj gotovo svakodnevno neko "iz čista mira" ubije kolege na poslu ili decu u školi, nema sumnje da je stres kao način života u Srbiji počeo da uzima danak.\nPodatak da više od 300.000 ljudi u našoj zemlji ima neki psihički poremećaj jasno pokazuje da Srbi, usled hronične frustracije i straha kao načina života, sve češće postaju tempirane bombe, koje bi mogle da "eksplodiraju" u svakom trenutku.\nU prethodnih dvadeset godina uspesi sportista bili su odlično sredstvo koje je lečilo frustriranost nacije zbog raznih poraza. U poslednje vreme ulogu terapeuta Srbije preuzeo je Novak Đoković. Momenat kada Novak uz našu trobojku podiže pehar budi osećaj koji nam najviše nedostaje - ukus pobede. - Ovo je veoma bitno, jer Novak predstavlja najbolji uzor mladima. Nažalost, većina devojaka i mladića Srbiju vidi kao močvaru, zemlju iz koje treba pobeći. A nisu više mračne devedesete, koje su dugo bile izgovor - upozorava Zoran Milivojević.\n- Nažalost, na putu smo da to sada postane i naša stvarnost - konstatuje psihoterapeut Zoran Milivojević.\n- Ljudi žive sa strepnjom i tremom pred onim što ih čeka. To je globalni fenomen, koji kod nas još nije došao do punog izražaja, jer smo devedesetih godina očvrsnuli i makar delimično se "vakcinisali" protiv kapitalističkog stresa.\n- Ne morate ni da budete stručnjak da biste uvideli da mentalno stanje nacije nikada nije bilo gore. Ranije su još postojali optimizam i nada da će se stvari promeniti nabolje, ali sada je apatija potpuno zamenila veru u bolje sutra - objašnjava psiholog Aleksandra Janković.\n- U zemlji gde je stepen nezaposlenosti prestao da se meri, imate armiju isfrustriranih i bezvoljnih ljudi. Frustracija se akumulira, potiskuje i vremenom stvara jak stepen agresivnosti - kaže Jankovićeva.\nSvake godine u Srbiji se ubije nekoliko desetina tinejdžera, a procenjuje se da čak 150 puta više njih ima samoubilačke tendencije. Po broju samoubistava, Srbija je iznad evropskog proseka. Po ovom pitanju u poslednjih 20 godina prednjači Vojvodina sa 28 samoubica na 100.000 stanovnika.\nPo mišljenju stručnjaka, Srbi su "mentalno zapušteni" i za pomoć se obraćaju tek kada dođu u najgoru fazu. Ljude je i dalje sramota da odu kod psihologa, dok se na Zapadu ovo ne razlikuje od odlaska kod zubara. Takođe, kada se u Srbiji sazna da neko koristi psihijatrijske usluge, ta osoba se šikanira, često ostaje i bez posla, prijatelja...


U saopštenju se navodi da je Deda Mraz do 1. decembra iz Rusije, ali i drugih zemalja primio 76.453 pisma ili za 4.000 više nego prošle godine.\n"Otprilike trećinu pisama poslali su odrasli, jer nisu samo deca ta koja veruju u čuda. Žene traže stan u centru grada, letovanje na moru ili posao u državnom sektoru, dok muškarci traže povišicu, napredak u karijeri i novi automobil", ističe se u saopštenju.\nIz kancelarije kažu da odrasli žele i zdravlje za članove svojih porodica i mir na Zemlji, dok penzioneri traže finansijsku pomoć, a ponekad i "gunđaju" o zvaničnicima, javio je TASS.\n"Kada se radi o deci, uglavnom od Deda Mraza traže nove elektronske uređaje, figure iz video-igrice `Liga legendi`, čuvenu `barbiku`, kozmetiku za decu, tri de olovku, avione i automobile na daljinsko upravljanje, a popularni su i bicikli, skejtbordovi, skije, lopte za fudbal ili odbojku, kao i društvene igre `Monopol` i `Mafija`", dodaje se u saopštenju.\nIz kancelarije naglašavaju da Deda Mraz prvo odgovara na "ljubazna i kreativna pisma", čiji se broj ove godine značajno povećao.\nSEĆATE SE HLADNOKRVNOG UBICE IZ SPLITA Likvidirao je trojicu iz kalašnjikova, a sada u zatvoru dobija pisma i BRAČNE PONUDE


Foto: Anadolija/Arhiva | Socijalni stanovi u Srpskoj još pusti san\nUroš Vukić 20.10.2021 07:00\nBANJALUKA - Sistem socijalnog stanovanja u Republici Srpskoj nije pravno i institucionalno uspostavljen na cijeloj teritoriji, a postojeći broj stambenih jedinica socijalnog stanovanja nije dovoljan za smještaj nijedne od 15 kategorija korisnika.\nOvo se, između ostalog, navodi u reviziji učinka o temi "Funkcionisanje sistema socijalnog stanovanja", a u kojoj se ističe i to da više od polovine lokalnih zajednica nakon donošenja Zakona o socijalnom stanovanju Republike Srpske nije donijelo obavezujuća podzakonska akta.\nSistem socijalnog stanovanja uspostavljen je u 27 jedinica lokalne samouprave, u kojima se nalazi 1.258 stambenih jedinica, što nije dovoljan broj da bi se podmirile potrebe za smještajem samo izbjeglih i raseljenih lica.\nZa rješavanje potreba za smještajem izbjeglih i raseljenih lica potrebno je još oko 600 stambenih jedinica.\n"Činjenica da su izbjegli i raseljeni jedna od 15 kategorija korisnika prava socijalnog stanovanja ukazuje na to da je nedostatak socijalnih jedinica mnogo veći", naveli su revizori.\nPored izbjeglih i raseljenih, u kategoriji socijalnog stanovanja mogu biti i mladi i mladi bračni parovi do 35 godina, lica s deficitarnim zanimanjima, demobilisani borci, ratni vojni invalidi od pete do desete kategorije, povratnici po sporazumu o readmisiji, žrtve ratne torture, samohrani roditelji, porodice sa troje i više djee itd.\n"To je humano zamišljeno, ali treba svi da malo više stisnemo gas i idemo u tom pravcu. Treba veća saradnje svih - od republičkog do lokalnog nivoa - i povećati svijest svih, posebno rukovodilaca lokalnih zajednica, koji moraju donijeti odgovarajuća akta da bi to zaživjelo na njihovoj teritoriji", rekao je Ljubo Ninković, v.d. direktora Republičkog sekretarijata za raseljena lica i migracije.\nOn kaže da je Republički sekretarijat za raseljena lica i migracije uradio sve što se njih tiče te da je najveći dio posla trenutno na lokalnim zajednicama i lokalnim parlamentima, koji moraju da donesu odgovarajuće akte da bi taj projekat zaživio na njihovoj teritoriji.\nRevizori su utvrdili da nakon što je donesen Zakon o socijalnom stanovanju Republike Srpske, nije uveden trajan i stabilan izvor finansiranja izgradnje stambenih objekata niti su obezbijeđena sredstva za izgradnju objekata na drugi način.\nOno što je zanimljivo jeste da sistem socijalnog stanovanja nije zaživio nigdje na prostoru bivše Jugoslavije, pa su tako i Srbija i Crna Gora prvobitno usvojlie neophodne zakone, a kasnije ih povukle. Za razliku od ovih prostora, sistem socijalnog stanovanja u značajnoj mjeri prisutan je u Evropskoj uniji, gdje je posljednjih godina čak prisutna i tendencija rasta izgradnje socijalnih stanova.\nPrimjera radi, Austrija raspolaže sa 800.000 stanova namijenjenih socijalnom stanovanju, od čega ih je samo u Beču 356.000 - sa 220.000 stanova upravlja grad Beč, a sa 136.000 neprofitne stambene asocijacije.


aida-srbija - Otvoreno prvenstvo Srbije u ronjenju na dah BEOGRAD 2007\nOtvoreno prvenstvo Srbije u ronjenju na dah BEOGRAD 2007\npetak, 23 februar 2007\nAIDA Srbija objavljuje zvanične i konačne rezultate Otvorenog prvenstva Srbije u ronjenju na dah - Beograd 2007. održanog 17. Feb. 2007. na bazenu 'Tašmajdan'.\nZaključeno je da je takmičenje proteklo na visokom nivou što se tiče organizacije. Priznati su i novi nacionalni rekordi postignuti u statici i dinamici od strane Darije Subotin (STA - 4'33'') i Uroša Kojića (DYN - 120m).\nU ekipnom plasmanu istakli su se takmičari timova H2O Team iz Maribora, na drugom mestu, i RK Geronimo iz Zagreba, na trećem mestu. Prvo mesto pripalo je našim takmičarima iz tima RK Deep Star iz Beograda.\nNagrađeni su primili medalje, zahvalnice i vredne nagrade od sponzora.\nTakmičari su posle takmičenja mogli da se druže u prijatnoj atmosferi, uz večeru.\nMarija Radosavljević, član 'DC Begej Zrenjanin' zauzela je 3. mesto u ukupnom plasmanu u međunarodnoj i domaćoj konkurenciji, iako je medalja za 3. mesto u domaćoj konkurenciji dodeljena Danki Radonjić. Ovim putem se najiskrenije izvinjavamo i jednoj i drugoj takmičarki i pozivamo Mariju Radosavljević da se javi i preuzme svoju nagradu za treće mesto.\nSve rezultate možete videti u Microsoft Excelu (1018 Kb) klikom ovde


VEST KOJA JE ODJEKNULA: Turski borbeni avioni uleteli u Grčku! – Ekskluzivne Vesti\nHome/POLITIKA/VEST KOJA JE ODJEKNULA: Turski borbeni avioni uleteli u Grčku!\nVEST KOJA JE ODJEKNULA: Turski borbeni avioni uleteli u Grčku!\nAutor 16 марта, 2019\tPOLITIKA Leave a comment 739 Views\nDva turska borbena aviona ušla su jutros u grčki vazdušni prostor, preletevši ostrvsku grupu Inuses u istočnom Egeju, prenosi Tanjug.\nPrema generalnom štabu Helenske nacionalne odbrane, dva F-16 su prvi put prešla preko malih ostrva nešto posle 10 sati, leteći na visini od 25.000 stopa. Vratili su se nekoliko minuta kasnije da pređu preko ostrva Panagia, na visini od 18.000 stopa, javlja Katimerini.\nOvaj incident dogodio se samo nekoliko sati nakon izjave turskog predsednika Erdogana da „dok grčki avioni lete Egejem, leteće i turski“.\nPodsetimo, skoro istovremeno pojavila se vest da je na međunarodnom aerodromu u Atini proglašena uzbuna nakon telefonskog poziva o navodnoj otmici aviona koja bi trebalo da se desi na letu iz Londona za Atinu.\nUprava aerodroma dobila je taj telefonski poziv u 15 časova po lokalnom vremenu, a stigao je iz prodavnice koja se nalazi na aerodromu. Neidentifikovana osoba koja je javila o otmici navodno je govorila na grčkom jeziku.\nNakon poziva, pojačane su mere bezbednosti u Velikoj Britaniji i Grčkoj.\nTags AVIONI GRČKA VEST\nPrevious SPREMA SE HAOS! Putin ne veruje Zapadu ni reč: Rusija RAZMEŠTA MOĆNE RAKETE!\nNext VUČIĆ: Uveren sam da ću uskoro moći da kažem ko je ubio Olivera Ivanovića!


RTCG - Radio Televizija Crne Gore - Nacionalni javni servis :: Politika :: Crna Gora otvara konzulate u Rigi i Solunu\nODLUKA VLADE 30. 01. 2020. 18:47 >> 18:47 1\nVlada je danas donijela odluke o otvaranju konzulata Crne Gore u Rigi i Solunu, na čelu sa počasnim konzulima.\nNa današnjoj sjednici donijeta je i Uredba o uslovima za sticanje zvanja i nivoima zvanja službenika Uprave za izvršenje krivičnih sankcija.\nKako je saopšteno, Uredba je usaglašena sa novim zvanjima službenika angažovanih na poslovima obezbjeđenja pritvorenih i osuđenih lica, tretmana i reintegracije zatvorenika, njihove stručne obuke, zdravstvene zaštite i stručnog osposobljavanja i usavršavanja propisanih izmijenjenim Zakonom o izvršenju kazni zatvora, novčane kazne i mjera bezbjednosti.\n„Donijet je i Program podsticanja projekata u vodoprivredi za ovu godinu kojim je, između ostalog, izdvojeno gotovo milion EUR podrške za izgradnju 33 seoska vodovoda širom Crne Gore, kao i Odluka o davanju šuma u državnoj svojini na korišćenje prodajom drveta u dubećem stanju, za ovu godinu“, kaže se u saopštenju.\nVlada je prihvatila Predlog Ugovora o poslovno-tehničkoj saradnji između Ministarstva odbrane i Aerodroma Crne Gore.\nUgovor je, kako je saopšteno, proizašao iz potrebe tog preduzeća za korišćenjem raspoloživih kapaciteta Vazduhoplovstva Vojske Crne Gore, radi održavanja i uređenja operativnih površina na Aerodromu Podgorica.\nUsvojen je i Izvještaj o implementaciji Akcionog plana za sprovođenje komunikacione strategije „Crna Gora članica NATO-a“ za prošlu godinu.\n„Prihvaćen je Memorandum o saradnji između Vlade i Crnogorskog olimpijskog komiteta čiji je cilj kvalitetniji razvoj olimpizma, olimpijskog pokreta i sporta u Crnoj Gori“, dodaje se u saopštenju.\nVlada Crne Gore Ministarstvo vanjskih poslova\nCilj očuvanje radnih mjesta i podrška socijalno ugroženima


BMW iX otvara novo poglavlje auto industrije - DriveIn\nPromocijom modela iX, BMW na tržište plasira superluksuzni potpuno električni SUV model, koji pored naprednog pogona donosi i inovativan nivo atonomne vožnje i povezanosti\nModel iX nije još u formi serijskog automobila, ali ne predstavlja ni daleku budućnost. U naradnih 12 meseci su u planu finalna usavršavanja, a potom sledi serijska proizvodnja\nBMW iX je inovativan na mnogo načina. Naravno, prva vest je da je u pitanju potpuno električni automobil, ali neki drugi detalji su možda još značajniji. Ovaj model će biti kompatibilan sa 5G tehnologijom, što će omogućiti potpuno nov nivo autonomne vožnje. Pored toga, sposobnost obrade informacija će biti neuporedivo veća od bilo kog do sada predstavljenog serijskog modela u bavarskoj fabrici. To će doprineti znatno većoj količini procesuiranih informacija dobijenih od senzora, a time i potpuno nov nivo aktivne bezbednosti i komfora vožnje.\nBMW iX je baziran na potpuno novoj platformi koja kombinuje aluminijumske profile sa jezgrom od ugljeničnih vlakana, što ovom modelu daje izvanredan odnos mase i čvrstine. Kao i kod svakog savremenog električnog automobila, baterija je smeštena u podu automobila, tako da ne utiče nepovoljno na težište. Za pogon su zadužena dva motora smeštena na osovinama. Za sada nisu poznati precizni podaci, osim da je reč o novoj generaciji elektromotora manjih dimenzia, ali veće snage nego u postojećim modelima sa i oznakom.\nNovi električni SUV će raspolagati sa oko 500 konjskih snaga i 4x4 pogonom, što će obezbeđivati ubrzanje do sto kilometara na čas za menje od pet sekundi. Najvažniji podatak je taj da će baterija da obezbeđuje autonomiju od 600 kilometara, što je kod velikog i luksuznog SUV modela koji je kao stvoren za putovanja veći prioritet nego kod gradskih automobila. Baterija će na brzom punjaču do 80 odsto kapaciteta moći da se dopuni za 40 minuta, dok je za potuno punjenje od 0 do 100 odsto na kućnom wallbox punjaču potrebno 11 sati.\nPored ovih tehnologija BMW iX će posedovati još mnoge druge sitnice. Tu je nova maska presvučena specijalnim polikarbonatnim filmom koji omogućava samozaceljenje manjih ogrebotina. Tu su i zvanično najuže svetlosne grupe u BMW istoriji i po prvi put na neki model bavarske kompanije ugrađene kvake na vratima utopljene u karoseriju, što je ustupak estetici i aerodinamici. Od podataka je poznato još i to da će BMW iX imati gabarite modela X5, dok će međuosovinsko rastojanje obezbediti prostranu kabinu, a kokpit je, razumljivo, potpuno digitalizovan. Sve ove inovacije i napredna tehnika nikada u samom početku nisu dolazili besplatno, pogotovo kod premijum proizvođača, tako da je za BMW iX najavljena cena izražena šestocifrenim brojem.\nBMW – Predstavljen je M8 Gran Coupe


"Dobrovoljno" odricanje od dijela plate - uz metode prisile Žurnal - Jedina slobodna teritorija\nUPLATE ZA FOND SOLIDARNOSTI: "Dobrovoljno" odricanje od dijela plate - uz metode prisile\nObjavljeno: 01.04.2020. u 11:26h\nPrincip dobrovoljnosti odricanja dijela plate za Fond solidarnosti je zamijenjen prisilom i pritiscima na zaposlene u javnom sektoru da se odreknu dijela svojih primanja\n„Rukovodioci koji su danas počeli dijeliti 'izjave uz prijeteće opaske' da je bolje da radnici potpišu odricanje 10 posto od plate, od sutra će biti javno objavljivana njihova imena. Biće vas sramota izaći na ulicu! Ovo se pogotovo odnosi na gradonačelnike/načelnike koje čekaju izbori!“, napisao je na svom Twitter profilu Božo Marić, predsjednik Sindikata uprave Republike Srpske.\nO čemu se zapravo radi? Premijer Republike Srpske Radovan Višković je 26. marta pozvao sve zaposlene u javnom sektoru da se na dobrovoljnoj osnovi odreknu dijela plate, koji će biti uplaćen u Fond solidarnosti za saniranje šteta u privredi nastalih zbog epdemije korona virusa.\nOn je predložio da se radnici, koji imaju primanja do 1000 KM, odreknu pet posto neto plate, a za one koji imaju primanja preko 1000 KM da taj iznos bude 10 posto.\nVišković je napomenuo da nije riječ o smanjenju plate, već isključivo o dobrovoljnom davanju zaposlenih u javnom sektoru. Svi koji se odluče da dio svoje plate preusmjere u Fond solidarnosti, treba da potpišu izjavu o tome.\nSudeći po onome što je objavio sindikalac Božo Marić, princip dobrovoljnosti je zamijenjen prisilom i pritiscima na zaposlene u javnom sektoru da se odreknu dijela svojih primanja.\nDobar dio javnosti u Republici Srpskoj skeptičan je prema Fondu solidarnosti, koji je formiran nakon poplava 2014. godine. Po osnovu solidarnog doprinosa od radnika, poslodavaca i penzionera u Fond solidarnosti prikupljene su desetine miliona maraka za pomoć nastradalom stanovništvu i sanaciju šteta, ali do dana današnjeg nadležni nisu zvanično objavili podatke gdje je i na koji način utrošen taj novac. Činjenica je da je najmanji dio prikupljenog novca otišao onima koji su pretrpjeli najveće štete od poplava.\nOsim toga, na snazi je odluka Ustavnog suda Republike Srpske 2016. godine, prema kojoj je bila nezakonita naplata solidarnog doprinosa za pomoć područjima i stanovništvu pogođenom poplavama.\nVlasti u RS zato sada plasiraju priču o dobrovoljnoj solidarnosti, koja će, kako stvari stoje, biti prisilna. Republika Srpska grca u finansijskoj krizi, mada njeni zvaničnici tvrde drugačije.\n„Budžet Republike Srpske je likvidan, prihodi i rashodi su trenutno pod kontrolom, sve obaveze se servisiraju redovno“, odgovorili su Žurnalu iz Ministarstva finansija RS. Oni priznaju da se zbog novonastale situacije u vezi sa virusom korona očekuje pad prihoda u narednom periodu, ali tvrde da penzije i plate budžetskih korisnika nisu upitne.\nMilorad Dodik, koji je u vrijeme krize izazvane širenjem korona virusa, potpuno preuzeo odlučivanje u RS, najavio je kako bi u Fond solidarnosti trebalo da se slije 500 miliona maraka. Čak i da prisile sve zaposlene koji su na budžetu da dio plata preusmjere u Fond, ta cifra se teško može dostići. Zato će RS nastaviti da se zadužuje. Poslovni portal Capital objavio je 30. marta da će se Republika Srpska zadužiti 300 miliona maraka novom emisijom obveznica na Banjalučkoj berzi, čijom realizacijom će prekršiti Odluku o dugoročnom zaduživanju.\nRS je limitirana na maksimalno godišnje zaduženje od 315 miliona KM, a od početka godine već je prodala obveznice vrijedne 35 miliona KM. Da bi se digli svi krediti i RS dodatno zadužila, potrebno je donošenje odgovarajuće odluke u Narodnoj skupštini. Zato je vlast u RS odlučila da suspenduje rad Narodne skupštine, kako bi odluke o zaduženju mogla da donese predsjednica RS Željka Cvijanović, koja u uslovima vanrednog stanja ima ovlaštenja donošenja uredbi sa zakonskom snagom.\nkorona, Fond Solidarnosti, Božo MArić, Radovan Višković


UPUTSTVO O KLASIFIKOVANJU, IZVEŠTAVANJU, EVIDENCIJI I ANALIZI VANREDNIH DOGAĐAJA U MINISTARSTVU ODBRANE I VOJSCI SRBIJE: U slučajevima kada istražni postupak vode nadležni državni istražni organi, pravo informisanja javnosti o tom događaju je u njihovoj nadležnosti\nPoverenik za informacije od javnog značaja Rodoljub Šabić je u saopštenju naveo da mu se obratio veći broj novinara sa pitanjima, odnosno molbama za objašnjenje u vezi sa saopštenjem Ministarstva odbrane o radu Komisije za utvrđivanje odgovornosti za pad helikoptera u kojoj je poginulo sedam osoba, kao i u vezi sa nalazom same Komisije.\nMinistarstvo odbrane je saopštilo da je Uputstvom o klasifikovanju, izveštavanju, evidenciji i analizi vanrednih događaja u Ministarstvu odbrane i Vojsci Srbije, propisano da, u slučajevima kada istražni postupak vode nadležni državni istražni organi, pravo informisanja javnosti o tom događaju je u njihovoj nadležnosti. Iz toga proističe da, pošto je izveštaj prosleđen tužilaštvu, Vojska Srbije i Ministarstvo odbrane nemaju mogućnosti da informišu javnost o njegovom sadržaju.\nPovernik je dodao da mu nije poznata sadržina nalaza Komisije i da nije bilo ni razloga da ima uvid u taj dokument, budući da uvid u konkretne dokumente obavlja onda kada povodom njih vodi postupke po žalbama.\n„Čak i da je imao uvid u sadržinu nalaza Komisije poverenik je u ovoj fazi ne bi komentarisao, budući da postoji mogućnost da mu se u dogledno vreme žalbom obrati neko od medija, novinara, NVO, građana, pa bi takvo komentarisanje neko eventualno mogao oceniti kao prejudiciranje”, piše u saopštenju.\nPoverenik je podsetio da je pravo javnosti da zna, odnosno pravo na pristup informacijama o radu organa vlasti zajamčeno Ustavom i da se to pravo ostvaruje na način utvrđen Zakonom o slobodnom pristupu informacijama od javnog značaja, u kome se izričito predvidja:\n„Prava mogu izuzetno podvrći ograničenjima propisanim tim zakonom ako je to neophodno u demokratskom društvu radi zaštite od ozbiljne povrede pretežnijeg interesa zasnovanog na Ustavu ili zakonu”.\nZakon predviđa i okolnosti u kojima ostvarivanje prava javnosti može da bude ograničeno, ali je to ograničavanje opravdano i pravno moguće isključivo pod uslovima utvrđenim zakonom, kao i da se pravo javnosti da zna ne može ograničavati nikakvim podzakonskim aktima.\n„S tim u vezi pravno je neodrživo pozivanje na 'Uputstvo o klasifikovanju, izveštavanju, evidenciji i analizi vanrednih događaja u Ministarstvu odbrane i Vojsci Srbije', kao na bilo kakav osnov za ograničavanje prava utvrđenih i uređenih zakonom”, piše u saopštenju.\nMinistarstvo odbrane juče saopštilo da je Komisija za ispitivanje pada helikoptera Mi-17, koju je formirao načelnik Generalštaba Vojske Srbije završila rad i da će podneti izveštaj zameniku Višeg javnog tužioca u Beogradu.\nU saopštenju nisu navedeni detalji iz izveštaja niti do kojih je saznanja o padu helikoptera došla komisija već se navodi da je propisano da „u slučajevima kada istražni postupak vode nadležni državni istražni organi, pravo informisanja javnosti o okolnostima, uzrocima i odgovornosti za vanredni događaj u Ministarstvu odbrane i Vojsci Srbije je u njihovoj nadležnosti”.\nU sastavu Komisije bila su šestorica pripadnika Vojske Srbije, eksperti u oblastima relevantnim za utvrđivanje okolnosti nastanka vanrednog događaja, od upotrebe snaga, preko održavanja vazduhoplova do osposobljenosti posade.


Đaci iz OŠ “Mladost” vežbanjem proslavili Nedelju školskog sporta – Gloria\nĐaci iz OŠ “Mladost” vežbanjem proslavili Nedelju školskog sporta\nAqua Viva osvojila dva globalna priznanja za program “Pokrenimo našu decu”\nVredne nagrade za škole u Srbiji: Produžen rok za prijavljivanje na konkurs “Pokrenimo našu decu“\nStotine mališana iz Osnovne škole “Mladost” u Beogradu iskoristili su lepo vreme kako bi u školskom dvorištu proslavili Nedelju školskog sporta.\nOsnovci nižih razreda sprovodili su vežbe iz programa „Pokrenimo našu decu“, koji je pokrenuo brend Aqua Viva u saradnji sa Ministarstvom prosvete, nauke i tehnološkog razvoja i Srpskim savezom profesora fizičkog vaspitanja i sporta, a koji se trenutno uspešno sprovodi u školama širom Srbije.\nOsmesi na licima osnovaca, druženje sa vršnjacima i posvećenost primeni programa koji za cilj ima da promoviše fizičku aktivnost i zdrave životne navike, odličan su podsticaj i ostalim školama da nastave sa sličnim aktivnostima koje bi uključile što više dece, različitih uzrasta.\nVežbe iz programa pažljivo su osmišljene kako bi deca mogla da ih primenjuju u učionicama, ali i na igralištima i u parkovima, kroz igru i druženje, sa ciljem usvajanja programa kao sastavnog dela školskog dana.\nAqua Viva je obezbedila obuku za učitelje iz svih osnovnih škola u Srbiji, kreativne materijale za vežbanje i stručnu podršku iz naučnih, prosvetnih i medicinskih oblasti. Sa ciljem prevencije različitih deformiteta, pod sloganom „Da svaki školski dan bude aktivan“ učenici će sa svojim učiteljima svakoga dana vežbati po 15 minuta prema raznovrsnim modelima vežbi i u sledećoj školskoj godini.\nSergej Milinković-Savić: Fudbalska zvezda u Natalijinom zagrljaju


Počinje Green Games nacionalno takmičenje za najbolju video igru sa ekološkom porukom – Personal magazin\nGreen Games takmičenje za najbolju video igru sa ekološkom porukom, koje je za osnovce i srednjoškolce Srbije organizovalo udruženje Oktopus, zvanično počinje 22. maja, najavljeno je na današnjoj konferenciji za…\n22. maja, najavljeno je na današnjoj konferenciji za medije. Više od 60 gradova i opština Republike Srbije učestvuje sa svojim timovima u ovom takmičenju. Na zvaničnom sajtu www.greengames.rs do 25. juna biće postavljeni svi radovi učenika koji su, uz mentorsku pomoć profesora, tokom prethodnih pet meseci osmislili rešenja za video igru.\nTakmičenje Green Games, u okviru kampanje „Znanjem za održivi razvoj”, organizuje se pod pokroviteljstvom Ministarstva zaštite životne sredine, rudarstva i prostornog planiranja, Ministarstva prosvete i nauke, ISC – Instituta za održive zajednice, Ambasade SAD, USAID-a, kompanije Telenor, OEBS-a, Progres/UNOPS-kao i Stalne konferencije gradova i opština.\nSpecijalna nagrada – ArtEko reciklažni robot biće dodeljen i OŠ „Milinko Kušić” iz Ivanjice koju pohađaju deca sa smetnjama u razvoju, a koja su zahvaljujući mentorskim aktivnostima Svetlane Glavinić, predsednice Upravnog odbora Društva za cerebralnu paralizu opštine Ivanjica i Dubravke Ivković, pedagoga, uključena u takmičarski deo programa.\nPočinje Green Games nacionalno takmičenje za najbolju video igru sa ekološkom porukom was last modified: May 23rd, 2012 by Redakcija\nEkologijaGreen GamesTelenorTelenor Srbijavideo igra


Mali je ovom prilikom novinarima izjavio da namerava da presuzme sve kako bi gradska služba bila efikasna i brza, ali i na raspolaganju Beograđanima što duže tokom dana.\nPrema njegovim rečima, danas je prvi dan kada počinje celodnevni prijem građana u svim sekretarijatima.\n- Više se neće dešavati da pojedini sekretarijati, kao što je bio Sekretarijat za urbanizam i legalizaciju imaju prijem stranaka dva puta nedeljni - rekao je Mali.\nOd ove nedelje građani će biti obavešteni o načinu na koji će moći da dođu do jednog od članova gradskog veća kojima bi ispričali svoje probleme.\n- Želja nam je da novim radnim vremenom od 7.30 budemo što efikasniji i da izađemo u susret i građanima i pravnim licima. Bilo je neophodno uskladiti radno vreme gradske uprave sa radnim vremenom državnih organa s obzirom da postoje veliki broj nadležnosti koji gradska uprava radi u ime i za račun Republike Srbije - rekao je Mali novinarima nakon što je obišao šalter salu u gradskoj upravi.\nSudeći po prvom danu, većini zaposlenih u gradskoj upravi nije teško palo novo radno vreme, jer su već oko 7.15 napravili gužvu u holu Ineksove zgrade gde su smešteni sekretarijati.\nBilo je i onih koji su stigli posle pola osam pa je gradonačelnik najavio nove mere kontrole,.\n- Svaki zaposleni od 1. juna imaće kartice koje će morati da provlače kada ulazi ili izlazi iz zgrade. U ovom momentu nemamo mogućnost registracije pojedinih zaposlenih - rekao je Mali.\nOn kaže da samo pojedini zaposleni imaju kartice i da postojeći sistem ne proizvodi izveštaje kada je ko došao na posao, da li su izašli tokom radnog vremena, koliko su radili tokom meseca.\nMali kaže da u holu zgrade gde se zaposleni validiraju kartice nema kamera, tako da ima slučajeve da jedan zaposleni nosi četiri, pet kartica za svoje kolege i tako im čini uslugu.\n- Hoćemo sve to da promenimo, kako bi imali sistem koji uvodi red u gradsku upravu - zaključio je Mali.\nU obilsaku zaposlenih sa gradonačelnikom su bili i predsednik skupštine grada Nikola Nikodijević i gradski menadžer Goran Vesić, kao i Irena Vujović, pomoćnica gradonačelnika.


Mali: Novom podrškom privredi i građanima do još većeg rasta naše ekonomije | Pirot vesti\nPočetna/Srbija/Mali: Novom podrškom privredi i građanima do još većeg rasta naše ekonomije\nMali: Novom podrškom privredi i građanima do još većeg rasta naše ekonomije\nIzvor: MFIN RS\nMinistar finansija u Vladi Republike Srbije danas je poručio da je novi paket mera podrške srpskoj privredi i građanima vredan 2,5 milijardi evra i napomenuo da su osim podrške privatnom sektoru, predviđena značajna izdvajanja za sektorsku podršku, kao i za podršku građanima, radi sprečavanja većih posledica pandemije virusa korona. Naveo je da da je cilj nove podrške privredi i građanima, rast naše ekonomije.\nNapomenuo je da će svim punoletnim građanima Srbije, koji se u aprilu budu prijavili, država uplatiti 60, a penzionerima ukupno 110 evra.\n„Prvih 30 evra sledi u maju, a drugih 30 u novembru ove godine. Reč je o velikoj pomoći svim građanima Srbije, koja će biti organizovana na isti način kao i prošle godine. Svi punoletni građani Srbije koji žele pomoć, dobiće je“, objasnio je Mali gostujući na RTS-u i dodao da će se građani samo jednom prijavljivati za tu vrstu podrške.\nOn je istakao da će penzioneri dobiti više novca, jer su i najugroženiji zbog pandemije virusa korona.\nMinistar je naveo da će u okviru pomoći privredi, tri puta biti isplaćeno po 50 odsto minimalne zarade za sva mikro, mala i srednja preduzeća.\n„Jedina nedoumica koju trenutno imamo su velika preduzeća. Trenutno se vrše analize da li da i njih uključimo u program za isplatu 50 odsto minimalne zarade za tri meseca. To zavisi od toga koliko su bili ugroženi, koliki je pad performansi, koliko imaju zaposlenih. Želimo da donesemo ispravnu odluku, koja je zasnovana na odgovarajućim parametrima“, rekao je Mali.\nKada je reč o pomoći za mikro, mala i srednja preduzeća, ministar je precizirao da će deo zarade biti pokriven za mart, april i maj, a da će isplata biti organizovana u aprilu za mart, i naredna dva meseca.\nMali je objasnio da je predviđena i sektorska podrška prevoznicima.\n„Pomoćićemo onima za koje su istraživanja pokazala da su najugroženiji. Reč je o autoprevoznicima. Njima ćemo u periodu od šest meseci isplaćivati 600 evra po autobusu. Oni su imali najmanje posla usled ograničenja putovanja i zbog toga smo se opredelili za ovu vrstu sektorske podrške“.\nObezbeđeno je i dodatnih 60 milijardi dinara u okviru postojeće garantne šeme, za obezbeđivanje likvidnosti preduzeća.\n„Ova vrsta pomoći prošle godine pokazala se kao veoma uspešna, a prošle godine je bilo opredeljeno dve milijarde evra. Preduzeća iz Srbije povukla su 1,6 milijardi, te smo produžili važenje i dodali 500 miliona evra“, rekao je Mali.\nNaveo je da će biti organizovana još jedna garantna šema, da će se razgovarati sa poslovnim bankama da država poveća nivo garancije država prema njima, da bi bili spremni da daju kredite i onima koji su u mnogo lošijem položaju, nego što bi pokazali objektivni pokazatelji.\n„Ukupna vrednost ovog programa je tačno 235 milijardi dinara, a ukoliko budemo uključili i velika preduzeća stići ćemo do cifre od 250 milijardi“, precizirao je Mali.\nPodsetio je da je kada je pandemija počela prošle godine, država pravovremeno i sveobuhvatno u pravom trenutku izašla sa ogromnim paketom mera, vrednim 6 milijardi evra, odnosno 705 milijardi dinara.\n„Na pravi način smo reagovali, a to potvrđuju i MMF, EBARD, Svetska banka. Čak je i direktorka MMF-a rekla da ne treba da prekidamo pomoć privredi i građanima i to nećemo učiniti, sve dok traje kriza“, naveo je on.\nMinistar Mali je rekao da ohrabruju najnoviji podaci o poreskim i neporeskim prihodima.\n„Za januar smo planirali prihode od oko 101 milijarde dinara poreskih i neporeskih prihoda. Kako za sada stoje stvari, imaćemo oko 110 milijardi, jer je naplata mnogo bolja nego što smo planirali i očekivali. To nam govori da postoji privredna aktivnost u Srbiji“, istakao je on.\nNapomenuo je i da je stopa nezaposlenosti u trećem kvartalu bila 9 odsto, da nema crnih scenarija poput zatvaranja fabrika, masovnih otpuštanja i naglasio da je na kraju prošle godine ostvarena najniža stopa pada BDP-a u Evropi.\n„Naša ekonomija se pokazala veoma otpornom i održivom kada je kriza u pitanju. O tome govori i ovaj podatak – naplata PDV-a, koja je direktan pokazatelj privredne aktivnosti je bila veća prošle godine u odnosu na prethodnu, 2019. godinu. Naime, naplata bruto PDV-a u 2020. je za pet odsto veća u odnosu na prethodnu godinu. Neto naplata u istom periodu je za čak 30,4 odsto veća. Da li bismo imali takav rezultat da nismo podržali našu privredu, da nismo pomogli našim građanima? Naravno, ne“, ocenio je Mali i dodao da je i industrijska proizvodnja u decembru 29020. godine za 4,1 odsto veća u odnosu na decembar 2019. godine.\nPonovio je da država ima novca, da makroekonomsku stabilnost drži pod kontrolom, te da javni dug neće preći nivo od 60 odsto. Podsetio je i da od sledeće nedelje kreće isplata povećanih plata u javnom sektoru, većih penzija, kao i da je povećana minimalna cena rada za 6,6 odsto.\nMinistar je napomenuo da je izdvojeno 330 milijardi za investicije, te da će Srbija biti jedina u Evropi koja će do kraja godine imati šest novih autoputeva koji se grade.\n„Držimo svoj pravac i smer koji smo definisali. Radimo na životnom standardu, na velikim investicijama, jer želimo da pokažemo da je Srbija jaka. Stabilni smo, ima novca i želimo da još više podstaknemo rast naše ekonomije“, zaključio je Mali.\nŠvedska nastavlja sa podrškom ekoloških projekta. Pirot među…\nStručna grupa Vlade Srbije počela izradu novog Nacionalnog…\ndrzavna pomoc privredi istaknuto ministarstvo finansija\nZorana Mihajlović: Uskoro izbor izvođača radova na interkonekciji Niš – Dimitrovgrad\nMinistarka Mihajlović na ministarskom sastanku u Sofiji o energetskoj bezbednosti\nAna Brnabić: Mišlen planira proširenje investicija